08:18 / 20.04.2017 3603 pdf Ўқиш режими + -\nАллоҳнинг гўзал исмлари. Ал-Муҳаймин\nБу сўз ҳамма нарсани қамраб олувчи деган маънони билдиради. Бу исмнинг маъноси шуки, Аллоҳ бандаларнинг барча ҳолатларига гувоҳ бўлиб туради, Ундан ҳеч нарса махфий қолмайди.\nАл-Муҳаймин исми юзага чиқиши учун бир нарсани амалга оширганда унга етарли илм ва қудрат бўлиши лозим. Одам боласи бир нарсани билади, аммо уни амалга оширишга қурби етмайди. Одам боласи бир нарсани амалга оширишга қурби етади, аммо бунга етарли илми бўлмайди. Бу ҳолат «Кўз қўрқоқ, қўл ботир» мақолига ўхшайди.\nАл-Муҳаймин исмида учинчи сифат, яъни бардавомлик ҳам бўлиши лозим. Ал-Муҳаймин исмини Аллоҳ таолога нисбат берсак, бу сифатнинг маъносига кўра У Зот барча нарсани билади, У Зотнинг илмига ниҳоя йўқ, У Зотдан бирор нарса махфий қолмайди. У Зот кўзларнинг хиёнатини, одамлардан махфий бўлган сирларни билади. У Зот ерга кирган, ердан чиққан нарсани ва осмондан тушган, осмонга кўтарилган ҳар бир нарсани билади. У Зот инсоннинг миясига келган, инсон ният ва орзу қилган нарсаларни ҳам, қалбнинг энг тўридаги ҳис-туйғуларни ҳам билади. Бу нарсаларнинг барчасини бир вақтнинг ўзида қамраб, назорат остига олишга эса инсоннинг қурби етмайди.\nАл-Муҳаймин сифатли Зот барча нарсага қодирдир, У Зот ҳеч нарсадан ожиз қолмайди, У Зотнинг қудратига ниҳоя йўқдир.\nАл-Муҳаймин исмининг маъносини янада кенгроқ тушуниш учун Пайғамбаримиз соллаллоҳу алайҳи васалламнинг сафар олдидан айтган сўзларини келтираман. У зот сафар олдидан: «Аллоҳим! Сен сафардаги ҳамроҳсан, аҳли оила, мол мулк ва фарзандларга муовинсан», дер эдилар.\nЭътибор беринг! Сиз сафардасизда, бир вақтнинг ўзида уйингиз, аҳли аёлингиз ва болаларингиз учун У Зот сизнинг ўринбосарингиз бўлмоқда. Бундай қамров ва назорат бирор инсонда бўлиши мумкинми? Албатта, бу амри маҳолдир, чунки бир инсон ё сен билан бирга бўлади, ё уйингда ўрнингга қолади. Шунинг учун бу икки сифат Аллоҳдан бошқа ҳеч кимда жам бўлмайди. Зеро, У Зот сенинг ўзингни ҳам муҳофаза қилади, тарбиялайди, тавфиқ, ғалаба беради, мадад беради ва айни пайтда уйда қолган бола-чақангни ҳам назорат қилади, йўқлигингда уларни ҳимоялайди, муҳофаза қилади. Шунинг учун Расулуллоҳ соллаллоҳу алайҳи васаллам У Зотга ўрнимга муовин бўлгин деб сўрамоқдалар, яъни ўринбосар маъносидаги «халиф» сўзини ишлатмоқдалар. Демак, инсонда ҳам илм, ҳам қудрат бир вақтнинг ўзида жам бўлмайди. Илмда кучли бўлса, қуввати бўлмай қолади, қуввати бўлса, илми етишмайди ва ҳоказо. Мабодо бир кишида илм ва қудрат жам бўлган деб фараз қилсак ҳам, барибир унда келажакни кўра олиш қобилияти бўлмайди. Гоҳида ундан кучли одам келиб, унинг қўлидаги нарсани тортиб олади ёки ундан зуккороқ ёки маккорроқ одам келиб, ундаги нарсаларга эга бўлиб олиши мумкин. Аммо «Аллоҳ ҳар бир нарсани билувчи Зотдир» (Ҳужурот сураси, 16 оят).\n«Агар (осмону заминда) Аллоҳдан ўзга худолар бўлса, (ўша «худо»ларнинг ҳар бири ўз хоҳиш-иродасини амалга оширмоқчи бўлар ва натижада еру осмон) бузилиб кетар эди» (Анбиё сураси, 22 оят).\nАллоҳ билан беллашадиган, Унинг устидан ҳукмрон бўладиган бирор зот йўқ. Шунинг учун сен ал-Муҳайминга, яъни ҳамма нарсани қамраб олувчи Зотга суянмоғинг керак, чунки У Зот ҳамма нарсани билувчидир, ҳамма нарсага қодирдир.\nҲадисда: «Аллоҳ таолонинг тўқсон тўққиз исми бор, ким уларни санаса, жаннатга киради», дейилган. «Санаса» деган сўзни «ўқиса» ёки «ёдласа» деган маънода эмас, балки «ундаги маънодан насибадор бўлса» деб тушуниш керак. Аллоҳ таолонинг бундан аввалги исмларига берилган шарҳларда кўрдикки, мўмин киши У Зотнинг барча гўзал исмларидан насибадор бўлиши мумкин. Агар сизда бу исмлардан насиба бўлмаса, бу исмларни санамаган бўласиз. Зеро, Набий саллаллоҳу алайҳи васаллам «Аллоҳнинг хулқлари билан хулқланинглар», деганлар.\nАл-Муҳаймин – ниҳоясиз илм, мукаммал қудрат ва узлуксиз бардавомлик сифатидир.\nАл-Муҳаймин сўзининг фаръий маъноларидан бири яна шуки, «Аллоҳ барча нарсанинг устидан ҳукмрон ва назоратчидир» деганда У Зот истибдод ёки зўравонлик билан эмас, балки шафқат ва меҳрибонлик билан, муҳофаза ва омонатдорлик билан назорат қилади.\n«Зуннунни (Юнус алайҳиссаломни) эсла. Ўшанда у ғазабланиб чиқиб кетган эди. У Бизни унга (ер юзини) тор қилмайди деб гумон қилди. Сўнг зулматларда туриб, «Сендан ўзга Илоҳ йўқ, Ўзинг поксан, мен золимлардан бўлиб қолдим», деб нидо қилди» (Анбиё сураси, 87 оят).\nЮнус алайҳиссалом балиқни қорнига тушиб қолган пайтда на факс, на телефон аппарати, на бирор ишора ёки алоқа воситаси бор эди. У зот алайҳиссалом қоронғи зулматда тинмай «Сендан ўзга Илоҳ йўқ, Ўзинг поксан, мен золимлардан бўлиб қолдим», деб нидо қилдилар, холос. Аллоҳ шафқат ва меҳрибонлик билан Юнус алайҳиссаломни ўз назоратига олиб, нажот берди.\n«Биз унга (дуосини) ижобат қилдик. Ғамига нажот бердик. Мўминларга ана шундай нажот берурмиз» (Анбиё сураси, 87 оят).\nЭътибор беринг! Аллоҳ таоло оятнинг охирида «Мўминларга ана шундай нажот берурмиз» деб марҳамат қилмоқда. Демак, ҳар бир мўмин банда ўзига ўзи зулм қилиб, бирор гуноҳ содир этиб қўйса, муаммога учраб қолса, «Лаа илааҳа иллаа анта, субҳаанака, инний кунту миназ-золимийн» (Сендан ўзга Илоҳ йўқ, Ўзинг поксан, мен золимлардан бўлиб қолдим) деса, иншааллоҳ, Юнус алайҳиссалом балиқнинг қорнидан қутулиб чиққанлари каби мўмин ҳам муаммоларидан қутулади.\nКиши қайси асрда, қайси замонда, қайси ҳолатда бўлмасин, агар вазият шиддатлашса, Аллоҳ ўша иш устидан ҳукмронликни ўз зиммасига олади. Шундай экан, сен доим ал-Муҳаймин, яъни ҳукмрон ва назорат қилувчи сифатли Зот билан бирга бўлиб, оқибатда хотиржамлик ва омонликка эришгин.\nАллоҳ таоло барчамизга Ўзининг ал-Муҳаймин сифатидан сифатланишни насиб қилсин, доимо Ўзининг ҳукми, паноҳи, назоратида, муҳофазасида сақласин!\n08:16 / 20.04.2017 4266\n08:19 / 20.04.2017 6553\n4652 22:47 / 02.12.2016\nКалом масаласида айтилган гаплар ўнтага етади. Уларнинг ҳаммасини зикр қилиб, гапни чўзиб ўтирмаймиз. Фақат Аҳли сунна вал жамоанинг ақийдасини зикр қилиш ила давоми...\n2145 11:00 / 18.03.2019\n3382 23:25 / 29.04.2017\n3315 13:09 / 03.12.2018


2020 йил март ойидан Россия, Қозоғистон ва Белорусда сотувга чиқарилган илк Chevrolet моделлари Spark, Nexia ва Cobalt бўлди.\nUzAuto Motors Россия, Қозоғистон ва Белорусдаги Chevrolet дистрибуциясини бошқаради. Ва агар авваллари дилерлик марказларига савдо майдонлари ва сервис бўйича талаблар қўлланилмаган бўлса, бугунги кунда UzAuto Motors автомобилларини сотувчи ҳар бир автосалон Chevroletнинг барча талабларига мувофиқ келиши лозим.\nЖумладан, бугунги кунга келиб Россия Федерациясида ушбу стандартларга мос келувчи 24 та дилерлик маркази иш бошлаб юборган. Йил охирига бориб бу кўрсаткични 50 тага етказиш режалаштирилган.\nУмуман олганда, йил охиригача барча экспорт бозорлари бўйича дилерлик марказлари сони 120 тадан ошади.\nMehmonlar - 38, Bir kunda - 1045


“Китобларга яширинган бахт калити” тадбири кўтаринки рухда ташкил этилди. Ушбу тадбир 2019 йилнинг 11 июль куни Самарканд кичик сержантларни тайёрлаш мактабига қарашли Ё.Турсунов номли болалар оромгоҳи А.С.Пушкин номидаги Самарканд вилоят ахборот кутубхона маркази ходимлари ҳамкорлигида ўтказилди. Жами 320 нафар иштирокчилар қатнашган бу тадбирни АКМ ходими Умеджон Исмоилов ва илмий услубият бўлим мудири Махбуба Куловалар кириш сўзи билан очиб беришди.\nСўнг оромгоҳ тарбияланувчилари ўртасида “Омад шоу”, “Қувнок ўйин”, “Бахтингни синаб кўр” номли ўйинлар ўтказилди. Иштирокчиларга Гулбхор Рахимова томонидан “Мовий жомадон” такдимоти катта қизиқиш уйғотди. Жами 7 отряддан 280 нафар болалар “Китобларга яширинган бахт калити” тадбирида фаол иштирок этишди.\nОромгохда “Эртаклар салтанатига сайёхат”, “Китоб билан ёз – ўтмоқда жуда соз” деб номланган китоблар кўргазмаси ташкил этилиб унда жами 65 та янги адабиётлар такдимоти ўтказилиб болалар томонидан катта қизиқиш билан кабул қилинди.\nТадбирда фаол иштирок этган 15 нафар тарбияланувчиларга АКМ томонидан Фахрий ёрлик ва китоблар совға қилинди.


Спорт 00:27 / 24.01.2020 20192\nТаиландда 23 ёшгача бўлган футболчилар ўртасида Осиё чемпионати баҳслари давом этмоқда. Яримфиналда Саудия Арабистонига имкониятни бой берган Ўзбекистон Токио олимпиадаси йўлланмаси учун имкониятни йўқотгани йўқ.\n25 январь куни Бангкокдаги «Ражамангала» стадионида Ўзбекисон ҳамда Австралия жамоалари ўртасида учинчи ўрин учун ўйин ўтказилади. Бу ўйин ғолиби мусобақанинг бронза медаллари билан бирга Токио-2020 олимпиада ўйинларининг футбол баҳсларига йўлланмани қўлга киритади.\nTribuna.uz мухбирининг маълум қилишича, 25 январь куни Тошкентдан Таиландга Ўзбекистон U23 жамоасини қўллаб-қувватлаш учун кўп сонли мухлислар келади. Махсус чартер рейс Тошкентдан Бангкокка 150 нафар ўзбекистонлик мухлисни олиб келиши кутилмоқда.\nМаълумот учун, Ўзбекистон — Австралия ўйини 25 январь куни Тошкент вақти билан 17:30 да бошланади. Мусобақа ғолиблиги учун Саудия ҳамда Жанубий Корея жамоалари баҳслашади. Финал 26 январга белгиланган.


ДХХ вилоятларда 2,4 млрд сўмлик ноқонуний товарлар контрабандасига чек қўйди - Namanganliklar.uz\nДавлат хавфсизлик хизмати Чегара қўшинлари ҳарбий хизматчилари Наманган, Фарғона ва Тошкент вилоятларида жами 2,4 миллиард сўмлик ноқонуний товарлар контрабандасига чек қўйди. Бу ҳақда Чегара қўшинлари матбуот хизмати хабар қилди.\nМаълум бўлишича, Наманган вилояти Янгиқўрғон туманидаги «Қизилёзи» блокпостида Чегара қўшинлари ҳарбий хизматчилари Наманган тумани ички ишлар бўлими ходимлари билан ҳамкорликда тезкор тадбир ўтказган. Унда Нанай–Наманган йўналишида Ўзбекистон фуқароси бошқарувида ҳаракатланиб бораётган Lacetti белгиланган тартибда тўхтатилиб текширилганда машинадан божхона қоидаларини бузиб, чегарадан олиб ўтилган, чет элда ишлаб чиқарилган, умумий нархи 150 миллион сўмга тенг уяли алоқа воситалари борлиги аниқланган.\nШунингдек, шу блогпостда Нанай—Чортоқ йўналишида ҳаракатланиб бораётган Hyundai машинаси текширилганда чегарадан ноқонуний йўллар билан мамлакатга олиб кирилган, умумий қиймати 400 миллион сўмга тенг озиқ-овқат, қишлоқ хўжалиги ва маиший техника воситалари қўлга олинган.\nБундан ташқари, Тошкент вилояти «Чинор» йўл-патруль масканида Hyundai машинаси текширилганда унинг салонида чет элда ишлаб чиқарилган, тегишли ҳужжатларга эга бўлмаган 1 миллиард 576 минг сўмлик парфюмерия маҳсулотлари борлиги аниқланган.\nШу билан бирга, Фарғона вилоятида 139 миллион сўмлик парфюмерия маҳсулотлари, 342 миллион сўмлик уяли алоқа воситалари, Андижон вилоятида 102 миллион сўмлик кийим-кечаклар, Тошкент вилоятида эса 270 миллион сўмлик тамаки маҳсулотлар контрабандасига чек қўйилган.\nҚайд этилишича, бу каби ҳолатлар бўйича жами 2 миллиард 403 миллион 576 минг сўмлик ноқонуний товарлар олиб ўтилишининг олди олинган. Ҳозирда содир этилган ҳуқуқбузарликлар юзасидан тегишли идоралар томонидан суриштирув ишлари олиб борилмоқда.\n1 376 Ko'rishlar\n«Apple» iPhone 12 вa 12 Pro қурилмаларида нозослик борлигини маълум қилди


Forbes Woman россиялик амалдорларнинг бадавлат хотинлари рўйхатини эълон қилди\nТатаристон президенти Рустам Миннихонов хотини Гулсина билан.\nРоссиядаги қатор юқори даражали амалдорларнинг хотинлари ўз эрларидан юзлаб баравар кўпроқ пул топади.\nForbes Woman журнали эълон қилган 2016 йилги россиялик амалдорларнинг энг бадавлат хотинлари бешлигига Татаристон президентининг хотини Гулсина Миннихонова, Брянск области губернатори рафиқаси Ольга Богомаз, давлатга қарашли "Ростех" ширкати раиси Сергей Чемезовнинг хотини Екатерина Игнатовалар кирди.\nРўйхат тепасидан жой олган Татаристон президенти хотинининг йиллик даромади 2 миллиард рублни (қарийб 35 миллион АҚШ доллари) ташкил этади.\nForbesга кўра¸ Минниханова Қозон Кремли ëзида жойлашган спа-комплекс, меҳмонхона, ресторан ва фитнес-клубни ўз ичига олувчи катта комплекс мулкдорларидан бири.\nТатаристон президентининг йиллик даромади¸ у тўлдирган солиқ декларациясига кўра¸ 7¸5 миллион рублни ташкил этади.


Фуқароларга 6,2 млрд сўм зарар етказган Recruit Consulting Work бўйича жиноят иши судга оширилди - UzNews.uz\nФуқароларга 6,2 млрд сўм зарар етказган Recruit Consulting Work бўйича жиноят иши судга оширилди\nЗарарнинг 272 млн сўми нақд пул кўринишида, 48,7 млн сўмлик товар-моддий бойликлари ҳамда 505,6 млн сўмлик пул маблағлари хатланган.\nТашқи меҳнат миграцияси агентлиги хабарига кўра, Recruit Consulting Work хусусий бандлик агентлиги жабрланувчилари сони 1100 дан, жами етказилган зарар эса 6,2 млрд сўмдан ошган. Тергов даврида аниқланган ва хатланган маблағ 826 млн сўмни ташкил қилмоқда. Мазкур агентликка берилган лицензия ҳам тўхтатилган.\nRecruit Consulting Work хусусий бандлик агентлиги мансабдор шахслари 2019 йилнинг январь ойидан ноябрига қадар фуқароларга Жанубий Корея, Япония, Латвия, Литва, Чехия, Нидерландия, Германия, Швеция, Словакия давлатларида иш топиб бериш ва ишга жойлаштиришни ваъда қилиб, уларни алдаб, жуда кўп миқдордаги пулларини фирибгарлик йўли билан эгаллагани хабар қилинганди.\nМазкур ҳолат бўйича 2019 йил 23 декабрь куни Чилонзор тумани прокуратураси томонидан жиноят иши қўзғатилган.\nЖиноят иши бўйича тўрт нафар шахс айбланувчи тариқасида иштирок этишга жалб қилиниб, уларга нисбатан қамоққа олиш тарзидаги эҳтиёт чораси қўлланилган.\nОлиб борилган дастлабки тергов ҳаракатлари давомида аниқланишича, мазкур хусусий бандлик агентлиги томонидан 1087 нафар фуқароларга жами 6,2 млрд сўм миқдорида зарар етказилган. Зарарнинг 272 млн сўми нақд пул кўринишида қопланган, 48,7 млн сўмлик товар-моддий бойликлари ҳамда 505,6 млн сўмлик пул маблағлари хатланган.\nҚайд этилишича, агентлик ходимлари фуқаролардан алдов йўли билан шартномадан ташқари нақд пул кўринишида 650 млн сўмдан ортиқ маблағларини олган. Бундан ташқари, агентлик мансабдор шахслари фуқароларни Ташқи меҳнат миграцияси агентлигида чет тиллари бўйича имтиҳонлардан ўтказиш ва Японияга юборишни ваъда қилиб, алдов йўли билан $212 минг доллар миқдорида нақд пул олган. Бу пулларнинг $120,5 минг доллари фуқароларга қайтарилган.\nДастлабки тергов ҳаракатлари шу йил июль ойида тамомланиб, жиноят иши мазмунан кўриб чиқиш учун жиноят ишлари бўйича Тошкент шаҳар судига юборилган.


Покистоннинг Шимолий Вазиристон вилоятида “Ал-Қоида” ҳаракатига алоқадорликда гумон қилинган 25 жанггари йўқ қилинди.\n02 июл 2022, Тошкент вақти: 13:26\nянвар 02, 2008\nПокистон армияси матбуот котиби генерал Воҳид Аршоднинг маълум қилишича, жанггарилар ҳукумат кучларига ёрдам бераётган маҳаллий халқ вакилларни ўғирлаб кетганидан сўнг, ҳарбийлар жанггариларга қарши амалиёт бошлаган.\n“Толибон” ҳамда “Ал Қоида” жангариларининг Покистоннинг Афғонистон билан чегарадош Шимолий Вазиристон вилоятида бошпана топгани айтилмоқда.\nЭрондаги инсон ҳуқуқлари вазиятини кузатиб келаётган Норвегия ҳуқуқ ҳимояси ташкилоти 29 июнь куни Караж шаҳридаги қамоқхонада сақланаётган ўн нафар маҳкум яширин равишда дорга осиш йўли билан қатл қилинганини билдирди.\nIran Human Rights ташкилотининг 30 июнда билдиришича, дорга осилганлардан 8 нафари қотилликда, икки нафари жинсий зўравонликда айбланиб судланган эди.\nБаёнотда таъкидланишича, жорий йил бошидан июнь ойининг охиригача Эронда жами 239 маҳкум қатл қилинди. Июнь ойида кунига уч маҳкум қатл қилинган.\nҲуқуқ фаоллари фикрича, Эронда ўлим ҳукмларининг 85 фоизи яширин равишда, яъни жамоатчиликка ошкор қилинмаган ҳолда амалга оширилади.\nКаспийбўйи мамлакатлари “бир-бирларининг ички ишларига аралашмаслик”ка келишиб олишди\nКаспий денгизи (иллюстратив сурат)\nАшхободда 29 июнь куни бўлиб ўтган Каспий саммитида Озарбайжон, Россия, Туркманистон, Эрон ва Қозоғистон президентлари Каспийбўйи давлатлари “бир-бирининг суверенитетини, ҳудудий яхлитлигини, давлатларнинг суверен тенглигини ҳурмат қилиш, бир-бирига куч ишлатмаслик ёки куч ишлатиш билан таҳдид қилмаслик, ўзаро ҳурмат, ҳамкорлик, бир-бирининг ички ишларига аралашмаслик тамойиллари асосида” фаолият юритишини тасдиқлашди. Бу ҳақда Оқўрда сайтида маълум қилинган.\nКаспий саммитида Озарбайжон президенти Илҳом Алиев, Россия президенти Владимир Путин, Туркманистон президенти Сардор Бердимуҳамедов, Эрон президенти Иброҳим Раисий ҳамда Қозоғистон президенти Қасим-Жомарт Тоқаевлар иштирок этишган. Хусусан, Путин мазкур саммитда қатнашиш учун Украинада уруш бошланганидан бери илк бор хорижга сафар қилгани айтилмоқда.\nМаълум қилинишича, томонлар яна қуйидаги принципларга риоя қилиш юзасидан келишиб олганлар:\nКаспий денгизидан тинчлик мақсадларида фойдаланиш, уни тинчлик, яхши қўшничилик, дўстлик ва ҳамкорлик ҳудудига айлантириш, Каспий денгизига алоқадор барча масалаларни тинчлик билан ҳал қилиш;\nКаспийбўйи давлатларининг қуролланишида барқарор мувозанатни таъминлаш, ҳарбий қурилишларни барча соҳилбўйи давлатлар манфаатларидан келиб чиққан ҳолда мантиқий масофа доирасида амалга ошириш, бир-бирининг хавфсизлигига путур етказмаслик;\nКаспий денгизида соҳилбўйи давлатларига тегишли бўлмаган қуролли кучлар бўлишига йўл қўймаслик;\nСоҳилбўйидаги бирон-бир давлатнинг ўз ҳудудини исталган соҳилбўйи давлатига қарши агрессия ва бошқа ҳарбий ҳаракатларни амалга ошириш учун бошқа давлатларга бермаслиги;\nҳар бир соҳилбўйи давлати кемаларининг ўз ҳудудий сувлари сарҳадларидан ташқарида эркин сузиши;\nКаспий денгиздан бошқа денгизлар ҳамда Дунё океанига эркин ўтиш ва қайтиш ҳуқуқи;\nсоҳилбўйи давлатининг Каспий денгизи экотизими етказган зарари учун жавобгарлиги.\nҲужжатда жами 17 та банд мавжуд.\nБу Каспийбўйи мамлакатларининг ҳисоб бўйича олтинчи саммитидир. Аввалги саммитлар Ашхобод (2002 йил), Теҳрон (2007), Боку (2010), Астрахань (2014) ва Ақтау (2018) шаҳарларида ўтказилган.\n2018 йил 12 августида Каспийбўйидаги беш мамлакат президентлари Каспий денгизининг ҳуқуқий мақоми тўғрисидаги конвенцияни имзолаган. Бироқ Эрон парламенти мамлакат Каспий денгизи ҳудудининг энг кам қисмига эгалик қилишини айтиб, ҳали мазкур ҳужжатни ратификация қилган эмас. Аммо Озарбайжон, Россия, Туркманистон ва Қозоғистон парламентлари конвенцияни тасдиқлаган.\nКонвенцияга кўра, Каспий денгизи суви юзасининг асосий қисми кўл эмас, балки денгиз деб ҳисобланади. Каспий денгизи умумий фойдаланишда қолади, унинг туби ва қазилма бойликлари ҳудуддаги қўшни давлатлар ўртасида ўзаро шартномалар ва халқаро ҳуқуқ асосида тақсимланади. Кемачилик, балиқчилик, илмий тадқиқотлар ҳамда магистрал қувурлар ётқизиш ишлари ўзаро келишилган қоидалар асосида амалга оширилади.\nИндонезия президенти Путинга Зеленскийнинг хабарини етказди\nИндонезия президенти Жоко Видодо Москвада Владимир Путин билан музокаралар чоғида унга Украина президенти Владимир Зеленскийнинг “бир хабари”ни етказган. Бу ҳақда Видодонинг ўзи матбуотга маълум қилди.\nИндонезия раҳбари хабар мазмунини очиқламаган, бироқ Россия ва Украина ўртасидаги урушни тўхтатиш учун бажонидил воситачилик қилажагини билдирган. Видодо Путин билан музокаралардан бир кун аввал, яъни 29 июнь куни Украина президенти Владимир Зеленский билан учрашган эди.\nПутин билан Видодонинг учрашуви 30 июнь куни Кремлда бўлиб ўтган. ОАВлар қайдича, Индонезия президентини кутиб оларкан, Путин уни Россияда кўришдан мамнунлигини ва “бу унинг мамлакатга илк ташрифи эканини билиши”ни айтган. Ҳолбуки, Путин билан Видодо 2016 йил майида Сочида учрашган эдилар. Ўшанда ҳам Россия президенти Видодога уни қабул қилишдан жуда мамнун эканини изҳор этган.\nКечаги музокаралар чоғида Путин Видодога Индонезияга қишлоқ хўжалиги ўғитлари етказиб бериш давом эттирилишига ваъда берган, бу савдо алоқалари уруш туфайли оқсаб қолган эди. Айни пайтда Россия раҳбари Ғарб мамлакатларини глобал озиқ-овқат инқирозини юзага келтиришни истаётганликда айблаган.\nИндонезия ҳозирда G20 (“Катта йигирматалик”) гуруҳига бошчилик қилмоқда. Жорий йилнинг ноябрида Индонезиянинг Бали оролида G20 саммити ўтказилиши белгиланган. Анжуманга Владимир Зеленский ҳам таклиф этилган. Бироқ у Владимир Путин ҳам саммитда бўлиши эҳтимолини назарда тутиб, ўз иштироки “у ерда кимлар бўлишига” боғлиқлигини урғулаган. Россия G20 гуруҳининг доимий аъзоси бўлиб ҳисобланади.\nАввалроқ Жоко Видодо “Катта йигирматалик”нинг Балидаги саммитида Владимир Путин шахсан қатнашишини истисно этиб, Россия президенти билан мулоқот видеоалоқа орқали ташкил қилиниши билдирган эди.\nБайден: “Россия Украинага бостириб киргани учун катта бадал тўлайди”\nЖо Байден НАТО саммитидан кейин ўтказилган матбуот анжуманида, Мадрид, 2022 йил 30 июни\nЯқин кунларда Вашингтон Украинага ракетага қарши мудофаа тизимлари дохил қурол-аслаҳа соҳасида 800 миллион долларлик қўшимча ёрдам кўрсатишини эълон қилади. Бу ҳақда АҚШ президенти Жо Байден Мадриддаги НАТО саммити якунларига кўра ўтказилган матбуот анжумани чоғида билдирди.\n“Биз Украинага қанча керак бўлса, шунча дастак берамиз”, деди Байден.\nОқ уй етакчисига кўра, Россия қўшни давлат ҳудудига бостириб киргани учун катта бадал тўлайди, уруш эса Украина мағлубияти билан тугамайди.\nЎз сўзида Байден урушнинг Россияга кўрсатишга улгурган таъсирига ҳам эътибор қаратди: мамлакат 15 йилда эришган иқтисодий ютуқларини бой берган, санкциялар туфайли қатор технологияларга йўл тўсилгани учун Москва нефть қазиб олиш соҳасида қийинчиликларга дуч келмоқда.\n“Украина Россияга кучли зарбани аллақачоноқ бериб бўлди — Россия ўзининг халқаро майдондаги эътиборидан жудо бўлди. Россия шундай вазиятдаки, бутун дунё унга қараб: “Сиз бутун мамлакатни ишғол қилишга уриндингиз, Киевни эгаллаб олишга ҳаракат қилдингиз, аммо мағлуб бўлдингиз. Сиз Донбассни эгаллаб олишга уриндингиз ва ҳали ҳам бу ишни уддалай олганингиз йўқ”, деб айтаётгандай”, деди АҚШ президенти.\nБайденга кўра, у уруш бошланмасидан олдин Россия президенти Владимир Путинни “агар у Украинага бостириб кирса, бундан НАТО нафақат кучлироқ, балки унинг сафи янада жипсроқ бўлиши” ҳақида огоҳлантирган.\n“Путин альянсимиз ичига нифоқ сола оламан, деб ўйлаган. У бизни заифлаштираман ва альянс бўшашиб қолади, деб ўйлаган. Аслида у бунинг бутунлай тескариси бўлган натижага эга бўлди. У НАТОни финляндизация қиламан, деб ўйлаганди, аммо аксинча Финляндиянинг натолизациясига эришди”, дея билдирган Байден.\nУ Швеция ва Финляндиянинг альянсга таклиф қилиниши ортидан НАТО чегаралари яна 800 милга кенгайганини қўшимча қилган.\nФранция президенти: Россия Украина билан урушда ғалаба қозонмаслиги шарт\nФранция президенти Макрон НАТО саммитида нутқ сўзламоқда.\nРоссия Украина билан урушда ғалаба қозонмаслиги шарт, негаки бу Европа Иттифоқи хавфсизлиги учун таҳдид бўлади. Франция президенти Эммануэль Макрон НАТОнинг Мадридда ўтаётган саммитида мана шундай баёнот берди.\nМакрон саммит иштирокчиларига НАТО шарқий йўналишда ўз кучларини кучайтириш тўғрисида қарор қабул қилганини ва бу қарор Москва таҳдидлари ортидан қабул қилинганини эслатиб ўтди.\nМакрон фикрича, Россиянинг Украинага уруш очганини, Кремль иддао қилганидай, НАТОнинг Россияга агрессия қилиши эҳтимоли билан оқлаб бўлмайди.\nФранция президенти ўз нутқи давомида Европа Иттифоқи Россиядан нефть ва газ сотиб олишни қисқартириш мақсадида ўз ички энергетика бозорини ислоҳ қилиши зарур.\nБундан аввал Макрон 15 июнь куни Украина президенти ва ушбу мамлакатнинг бошқа вакиллари “қачондир” Россия билан сулҳ музокаралари олиб боришига тўғри келиши ҳақида гапирган эди. Макроннинг бу каби баёнотлари Киевда норозилик уйғотган.\nНАТО Бош котиби Столтенберг жорий саммит натижаларига баҳо берар экан, уни тарихий дея баҳолади. Унга кўра, НАТОга аъзо давлатлар лидерлари саммити кўп нарсаларни ўзгартирди. Жумладан, Россия иттифоққа таҳдид солувчи давлат сифатида тан олинди.\nСаммитда Украинани бундан буён ҳам қўллаб-қувватлаш тўғрисида қарор қабул қилинди. Саммит иштирокчилари Украинага яқин кунларда яна 400 миллион евролик ёрдам кўрсатишга келишиб олди.\nБундан ташқари саммитда НАТОни кенгайтириш тўғрисидаги қарор маъқулланди. Россия Украинага бостириб кирганидан сўнг Швеция ва Финляндия ташкилотга аъзо бўлишга ариза берди.\nНАТО аъзоси бўлган Туркия дастлаб бунга қарши чиқди, аммо 28 июнда Анқара бу икки давлат билан муросага эришди. Швеция ва Финляндиянинг НАТОга аъзо бўлиши тўғрисидаги протокол 5 июль куни имзоланиши кутилмоқда.\nОАВ: Honor Россияга смартфонларни Ўзбекистон орқали экспорт қилмоқчи\nХитойнинг смартфонлар ишлаб чиқарувчи Honor ширкати ўз маҳсулотини Россия бозорига тўғридан-тўғри экспорт қилишни тўхтатди, деб хабар берди Москванинг “Ведомости” нашри 30 июнь куни.\nНашр бу маълумотни Honor ширкати дистрибюторларидан биридан олганини, Honor бу борада “Ведомости” сўровига жавоб қайтармаганини таъкидлаган.\nХабарда айтилишича, Honor март ойидаёқ экспортни тўхтатгани аниқ бўлган. Айни пайтда ширкат ўз маҳсулотини Россияга “параллел импорт” қилиш учун Арманистон ва Грузиядан ҳамкор изламоқда.\n“Параллел импорт доирасида смартфонларни Россияга экспорт қилиш борасида Ўзбекистон билан келишувга эришилди”,-деб айтган “Ведомости” манбаси.\nНашрнинг ёзишича, Honor “паралел импорт”ни ташкил қилиш ортидан АҚШ санкцияларини четлаб ўтишни кўзламоқда.\nЎзбекистон томони ҳозирча бу хабарга муносабат билдирмади. Аввалроқ АҚШ Россиянинг “Радиавтоматика” ширкатига микросхемалар сотган ва бу билан ширкатга санкцияларни четлаб ўтишга кўмаклашган Ўзбекистоннинг Promcomplektlogistic компаниясини санкциялар жорий этилган корхоналар рўйхатига киритгани хабар қилинган эди.\nРоссия Бош вазири Михаил Мишустин 30 март куни “параллел импорт” учун жавобгарликни бекор қилиш тўғрисидаги қарорни имзолаган. Бироқ Давлат думаси “параллел импорт”га рухсат берувчи қонунни 21 июнда тасдиқлади. “Параллел импорт” деганда маҳсулотларни Россияга ишлаб чиқарувчининг ва маҳсулотни ишлаб чиқариш ҳуқуқига эга бўлган шахснинг рухсатисиз олиб кириш тушунилади.\nИқтисодчиларнинг билдиришича, 2022 йилнинг иккинчи чорагида Honor Россия смартфон бозорида 4,2 фоиз улушга эга бўлган ва 5-ўринни эгаллаган.\nҚозоғистон: Январь воқеаларида қўлга олинган олти киши қийноқлар оқибатида ўлган\nЯнварь воқеалари пайтида Толдиқўрғон шаҳрида собиқ президент Нурсултон Назарбоев ҳайкали қулатилган эди.\nҚозоғистонда Январь воқеалари пайтида қўлга олинганлардан олти нафари қийноқлар оқибатида ҳалок бўлгани тўғрисида 29 июнь куни Бош прокурор ўринбосари Асет Чиндалиев хабар берди.\nУнга кўра, қўлга олинганларни ҳибсда қийноққа солганликда гумонланган Миллий хавфсизлик қўмитасининг 8 зобити ва бир нафар полиция ходими қамоққа олинди. Бундан ташқари яна 15 зобит “митингга чиққан одамларни қийнаган”ликда ва “уларни ноқонуний равишда сўроқ қилган”ликда гумонланмоқда.\nАввалроқ Бош прокуратура Январь воқеаларида қўлга олинган 25 киши қийноққа солингани тасдиқлангани, терговчилар уларнинг танасига иссиқ дазмол босгани ҳақида билдирган.\nБош прокурор ўринбосари Асет Чиндалиев январдаги тартибсизликлар пайтида 232 киши ҳалок бўлганини айтди.\nБундан аввал қозоқ ҳукумати 230 киши ҳалок бўлгани, уларнинг 19 нафари ҳуқуқ-тартибот ходими эканини билдирган. Биргина Олмаотанинг ўзида 149 тинч фуқаро ўлгани айтилади.\nМанғистау вилоятининг Жанаўзен шаҳри аҳолиси 2 январь куни газ нархи қимматлаганига норозилик сифатида намойишга чиқан эди. Кейинроқ бу намойишлар бутун мамлакатга ёйилди. 5 январдан сўнг қатор шаҳарларда, жумладан, Олмаотада намойишлар тартибсизликларга айланиб кетган ва ўқ отилган.\nБМТ Украинанинг 30 шаҳрида тинч аҳоли ўлдирилганини тасдиқлади\nБМТнинг Инсон ҳуқуқлари бўйича бошқармаси мониторинг хизмати Украинадаги урушда инсон ҳуқуқлари бузилишига оид ҳисоботни 29 июнь куни эълон қилди. Ҳисоботда 24 февралдан 15 майгача бўлган давр қамраб олинган.\nМазкур давр мобайнида БМТ экспертлари Украинада тинч аҳолидан 3924 киши ҳалок бўгани ва 4444 киши яраланганини аниқлаган. Ҳисоботда қурбонлар сони бундан кўпроқ экани, ҳисоботга фақат тасдиқлашга мувофиқ бўлинган рақамлар киритилгани қайд этилади.\nБМТ экспертларига кўра, Украинанинг 30 та шаҳрида берилган қурбонлар учун Россия томони масъул экани таҳмин қилинади. Жумладан, Россия ҳарбийлари томонидан қочқинлар кетаётган автомобиллар ўққа тутилган.\n“Биргина Буча шаҳрида Россия уни назорат қилиб турган пайтда 50 киши ўлдирилгани тасдиқланди”,-дейилади ҳисоботда.\nБМТ, шунингдек, 108 та жинсий зўравонлик ҳолатлари тасдиқланганини, улардан 78 таси бевосита жинсий зўрлаш эканини билдирди. 23 ҳолатда гуруҳ бўлиб зўрлаш, қийноққа солиш ҳолатлари содир этилган. Зўрланганлар орасида эркаклар ҳам бор.\nЖинсий зўрлашларнинг 87 таси Россия ҳарбийлари томонидан амалга оширилгани тасдиқланди. Айни пайтда Украина ҳарбийлари, ҳудудий мудофаа бўлинмалари ва украин ҳуқуқ-тартибот тузилмалари томонидан ҳам жинсий зўрлаш ҳолатлари бўлган.\nҲисоботда ҳар икки томонда ҳарбий асирларга ноинсоний муносабатда бўлингани, судсиз қатллар, қийноқлар содир этилгани ва тегишли даражада тиббий ёрдам кўрсатилмагани ҳам қайд этилган.\nҲарбий ҳаракатлар натижасида 182 та тиббиёт ва 230 та ўқув муассасаси вайрон этилган. БМТ экспертлари Россия босиб олган ҳудудларда одамларни ўғирлаш ҳолатлари кўпайганидан ташвиш билдирган. Экспертлар Россия босиб олган ҳудудларда 248 киши ўғирлангани тасдиқланганини, улардан 6 нафари (бир аёл ва беш эркак) ўлик ҳолда топилганини маълум қилди.\nМониторинг хизмати Украина ҳуқуқ-тартибот ходимлари томонидан 12 киши ўғирланганини ҳам таъкидлаган.\nБМТнинг билдиришича, июнь ойи охирига келиб Украинада тинч аҳолидан 4731 нафари ҳалок бўлган, 5900 киши яраланган. Ҳалок бўлганлар орасида 289 нафари болалардир.\nПариж суди 2015 йилги террор ҳужумларига оид иш бўйича ҳукм чиқарди\n2015 йил 13 ноябрида Парижда содир этилмиш террор хуружида айбланганлар\nПариждаги Адлия саройида 29 июнь куни 2015 йили Франция пойтахтида содир этилган террор хуружларига оид иш бўйича ҳукм ўқилди. Йигирма айбланувчидан ўн тўққиз нафари айбловнинг барча бандлари бўйича айбдор деб топилди, уларга бир неча йилдан умрбод қамоққача бўлган жазолар тайинланди.\n2015 йил 13 ноябрида орасида ҳудкушлар бўлган бир гуруҳ жиҳодчи “Стад де Франс” стадиони атрофида қатор террор хуружларини амалга оширган эди. Хусусан, ҳудкуш стадионга киришда портлатиш мосламасини ишга туширган. Шундан сўнг унинг шериклари ён-атрофдаги хўрандалар билан тўла қаҳвахона ва ресторанларга қарата ўт очганлар, кейин эса рок-концерт бўлаётган “Батаклан” мусиқа клубига бостириб кириб, томошабинларни гаровга олганлар. Портлашлар ва отишма натижасида 130 киши нобуд бўлган, 350 киши яраланган. Бу Францияда Иккинчи жаҳон урушидан сўнг юз берган энг йирик террорчилик акти саналади.\n2021 йил сентябрида бошланган суд эса замонавий Франция тарихидаги энг катта маҳкама жараёни бўлди. Суд давомида бир миллион саҳифадан зиёд гувоҳликлар тақдим қилинган, 2.5 минг даъвогар гувоҳлик кўрсатмаси берган, ишда жами 300 нафар адвокат қатнашган.\nТеррорчилик хуружларининг тирик қолган ягона иштирокчиси Салаҳ Абдеслам муддатидан олдин озодликка чиқиш имконияти истисно қилинган ҳолда умрбод қамоқ жазосига ҳукм этилган. Бундай ҳукм Франция тарихида бор-йўғи бешинчи марта чиқарилган. Бельгияда туғилган, Франция фуқароси бўлмиш Абдеслам сўнгги сўзида ҳужумлар учун “Ислом давлати” гуруҳи жавобгар экани, ўзи эса “гуруҳ аскари эканидан фахрланиши”ни айтган.\nЯна 18 нафар экстремист террор хуружларига ҳозирлик кўришда иштирок этганликда айбдор деб топилиб, турли муддатларга қамалган (олти нафари – сиртдан). Судланувчилардан бири – Фарид Хархашга қўйилган айблов тасдиқланмаган, бироқ у фирибгарлик мақсадида жиноий тил бириктирганликда айбдор деб топилган.\nПутин Кременчуг воқеаси ҳақида: Россия фуқаровий объектларга зарба бермайди\nКременчугдаги савдо маркази вайроналари\nПрезидент Владимир Путин Россия томонидан 27 июнь куни Украинанинг Кременчуг шаҳрига йўлланган ва камида 20 киши умрига зомин бўлган ракета зарбаси юзасидан изоҳ берди. Путинга кўра, Кременчугда ҳеч қанақа террорчилик хуружи бўлмаган, Россия армияси эса фуқаровий объектларга зарба бермайди.\nПутин ўз сўзида Россия ҳарбийлари илгари Украинанинг фуқаровий объектларини ўққа тутишганини тан олган, аммо, унинг айтишича, бунақа объектлар – ёнида қурол-аслаҳа ва ҳарбий техника жойлаштирилгани сабабли нишонга айланган. “Бизда ҳеч ким шунчаки, “дуч келган жой”ни ўққа тутмайди”, деган президент.\nПутин бу фикрларини Ашхободда, Каспий саммити якунланганидан сўнг журналистлар билан мулоқот чоғида айтган. Бу унинг Украинада уруш бошланганидан бери илк хорижий сафаридир.\nУкраина ҳукумати Россияни Кременчугдаги савдо марказига қасддан зарба беришда айблаб, буни террорчилик деб атамоқда. Россия ракетаси портлаганидан сўнг савдо марказининг бир қисми вайрон бўлган ва ёниб кетган. Россия Мудофаа вазирлиги Кременчугга зарба йўлланганини тан олган, бироқ бу зарба қурол-аслаҳа омборига йўналганини, савдо маркази эса снарядлар портлаши оқибатида ёниб кетганини иддао қилган. Аммо кўча камераларидан олинган видеода ракеталардан бири савдо марказининг ёнгинасига келиб тушганини кўриш мумкин.\nПутин илгари Буча аҳолиси қатлиом қилинганини ҳам инкор этган, Россия ҳарбийлари эса Мариуполдаги туғруқхона ва драма театри биноларига зарбалар берилганига доир хабарларни “фейк” деб аташган.\nПутин Ашхободдаги мулоқот чоғида Украинадаги “махсус ҳарбий амалиёт” режа бўйича кетаётганини, амалиёт мақсадлари эса ўзгармаганини билдирган.\nАҚШ Россия Марказий банки ва олигархларининг 330 миллиард долларлик активларини музлатиб қўйди\nАҚШ расмийлари томонидан ҳисбга олинган Amadea суперяхтаси (иллюстратив сурат)\nАҚШ Молия вазирлиги Россия Марказий банки ва россиялик олигархларга тегишли 330 миллиард долларлик активларни музлатиб қўйган.\nВазирлик сайтида маълум қилинишича, бу иш билан АҚШ Молия вазирлиги қошида ташкил этилган Россия активларини қидириб топиш бўйича гуруҳ (REPO) шуғулланган. АҚШ молия ва адлия вазирларидан ташқари мазкур гуруҳга Еврокомиссия, Британия, Канада, Австралия, Германия, Италия, Франция ва Япония вакиллари кирган.\nБаёнотда қайд этилишича, бир неча мамлакат вазирлик ва идораларининг 100 кунлик саъй-ҳаракатлари натижасида REPO вакиллари қуйидагиларга эришганлар:\nРоссия Марказий банкининг 300 миллиард долларлик активларини музлатиш;\nРоссиялик олигархларга тегишли 30 миллиард доллардан кўпроқ активларни музлатиш ёки блокировка қилиш;\nОлигархларга ёки уларга алоқадор шахсларга тегишли яхталарни (Amadea, Tango, Amore Vero, Rahil ва Phi кабилар шулар жумласидан) ҳибсга олиш, блокировка қилиш ёки тўхтатиб қолиш;\nОлигархларга қарашли виллалар, ҳашаматли уйлар ва бошқа кўчмас мулк объектларини ҳибсга олиш;\nРоссиянинг глобал молия тизимларидан фойдаланиш имкониятларини чеклаш, бу Москванинг Украинада ҳарбий ҳаракатлар олиб бориши учун зарур бўлган технологиялардан фойдаланишни сезиларли даражада қийинлаштирган.\nАҚШ Молия вазирлиги REPO гуруҳи россиялик олигархлар активини қидириш бўйича фаолиятини давом эттиришини таъкидлаган. Россиялик олигархларга қарши чоралар кўрилиши ҳақида аввалроқ президент Жо Байден ҳам билдирган эди.\nНАТОнинг янги концепциясида Россия “хавфсизликка тўғридан-тўғри таҳдид солувчи” мамлакат ўлароқ эътироф этилди\nНАТОнинг Мадрид саммити иштирокчилари, 2022 йил 29 июни\nНАТОга аъзо мамлакатлар янги стратегик концепцияни маъқуллашди – унда Россия “хавфсизликка тўғридан-тўғри таҳдид солувчи” мамлакат деб аталган.\n“У [Россия] мажбурлаш, қўпорувчилик ҳаракати, тажовуз ва аннексия йўли билан таъсир ва бевосита назорат доираларини барпо этишга уринмоқда. Унинг ўз сиёсий мақсадларига эришиш учун куч ишлатишга ҳозирлиги, риторикаси ва мажбурловчи ҳарбий позицияси таомилларга асосланган халқаро тартибни емирмоқда”, дейилган ҳужжатда.\nЯнги стратегик концепцияда НАТО Россия билан низолашишга интилмаётгани ва унга хавф туғдирмаслиги урғуланган, айни пайтда ташкилот “Россия тажовузи ва унинг душманона хатти-ҳаракатларига жавоб беришда давом этиши” қайд этилган. Янги концепция 2030 йилгача амалда бўлади.\nНАТОнинг Мадрид саммити декларациясида альянсга аъзо давлатлар Россиядан Украинадаги урушни зудлик билан бас қилишни, Беларусдан эса "бу урушда иштирок этиш"ни тўхтатишни талаб қилишган.\nСаммитда НАТО давлатлари Финляндия ва Швецияга расман аъзолик таклиф қилишга қарор қилишган.\nФилиппин ҳукумати Нобель лауреати Мария Рессанинг сайтини ёпди\nФилиппин ҳукуматининг қимматбаҳо қоғозлар ва биржалар бўйича комиссияси Нобель Тинчлик мукофоти лауреати Мария Рессанинг Rappler интернет нашрига берилган лицензияни бекор қилиш тўғрисидаги 2018 йилда чиқарилган қарорни тасдиқлади. Бу ҳақда ОАВга Рессанинг ўзи хабар берди.\nКомиссия 2018 йилдаги қарорида Rappler нашри хориж фуқароси маҳаллий оммавий ахборот воситасига эгалик қила олмаслиги тўғрисидаги қонунни бузганини билдирган. Комиссиянинг таъкидлашича, 2015 йилда нашр eBay асосчиси Пьер Омидьярга тегишли фонддан маблағ олган. Ўшанда комиссия Омидьяр нашр устидан назоратни қўлга киритмаслиги шарти билан бунга рухсат берган. 2018 йилда эса битим бўйича муаммолар пайдо бўлган пайтда Омидьяр Rappler акцияларини нашр ходимларига қайтарган.\nРесса Rappler нашрини ёпмаслигини ва бу қарор устидан судга шикоят киритишини билдирди.\nRappler нашрини ёпиш тўғрисидаги қарор одамларни судсиз қатл қилиш ва мухолифатчиларга босим кўрсатиши билан танилган Филиппин президенти Родриго Дутерта ваколатлари якунланишига бир кун қолганида тасдиқланди.\nФилиппин ҳукумати 2012 йилда асос солинган Rappler нашрини узоқ йиллардан бери ёпишга ҳаракат қилиб келади. Ҳукумат Рессани солиқларни тўлмаганликда, тухмат қилишда, қатор қонунларни бузганликда айблаб келади. Бунинг ортидан Ресса 6 йилга қамалган. Айни пайтда у гаров эвазига қамоқдан озод қилинган.\nМария Ресса 2021 йилда Россиядаги “Новая газета” бош муҳаррири Дмитрий Муратов билан биргаликда Нобель Тинчлик мукофотига сазовор бўлган эди. Россия Украинага уруш очганидан сўнг ҳукумат “Новая газета”га нисбатан босимни кучайтирган ва нашр ўз фаолиятини тўхтатишга мажбур бўлганди.\nИюнь ойида Дмитрий Муратов Нобель мукофоти медалини 103, 5 миллионга ким ошди савдосида сотди ва пулни Украина болаларига кўмак кўрсатиш мақсадида ЮНИСЕФга ўтказиб берди.\nКамбағалга арзон уй қураётган тадбиркорга 2 миллиард сўм солиқ солинди\nҲоким фермерларнинг шартномадан ортган буғдойини ўриб олгани комбайн бермаяпти\nУкраинага босқин: 128-кун | Рус қўшинлари Змеиний оролини ташлаб чиқди\nҚаршида 18 ёшли аскар ўлими юзасидан жиноят иши қўзғатилди\nЎзбекистонда Қурбон Ҳайити қайси кунга тўғри келиши маълум бўлди\nЭнергетика вазирлиги: Ўзбекистонда энг йирик нефть ва битум кони топилди


Болали оилаларга нафақа ва моддий ёрдам 6 ой муддатга, бола парвариши бўйича нафақа эса 12 ойга тайинланади, бироқ бола икки ёшга тўлган ойдан кейинги ойга ўтмаслиги керак. АОКАда ўтказилган брифингда Маҳалла ва оилани қўллаб-қувватлаш вазирлиги матбуот котиби Саодат Боймирзаева шу ҳақдаги саволга жавоб берди.\n«Вазирлар Маҳкамасининг 2013 йил 15 февралдаги 44-сонли қарори асосида тасдиқланган «Кам таъминланган оилаларга ижтимоий нафақалар ва моддий ёрдам тайинлаш ва тўлаш тартиби тўғрисида»ги Низомга кўра, болали оилаларга нафақа ва моддий ёрдам 6 ой муддатга, бола парвариши бўйича нафақа эса 12 ойга тайинланади, бироқ бола икки ёшга тўлган ойдан кейинги ойга ўтмаслиги керак.\nБолали оилаларга нафақа, бола парвариши бўйича нафақа ва моддий ёрдам ариза берувчининг ўзини ўзи бошқариш органига мурожаат қилган ойнинг кейинги ойидан бошлаб тўланади», деди вазирлик вакили.\nШунингдек, 2 ёшгача бола парвариши нафақаси, кам таъминланган оилаларга бериладиган моддий ёрдам ҳамда Қорақалпоғистон Республикаси ва Хоразм вилоятидаги муҳтож оилаларга бир марталик моддий ёрдамнинг қуйидаги миқдорлари ҳақида ҳам маълумот берилди.\nУнга кўра, президентнинг 2019 йил 31 декабрдаги «Ўзбекистон Республикасининг «2020 йил учун Ўзбекистон Республикасининг давлат бюджети тўғрисида»ги қонуни ижросини таъминлаш чора-тадбирлари тўғрисида»ги қарорига кўра,\nбир болали оилаларга – 131 000 сўм;\nикки болали оилаларга – 217 000 сўм;\nуч ва ундан ортиқ болали оилаларга – 304 000 сўм;\n2 ёшгача бола парвариши бўйича нафақа – 434 000 сўм;\nкам таъминланган оилаларга бериладиган моддий ёрдам – 326 000 сўмдан 653 000 сўмгача;\nҚорақалпоғистон Республикаси ва Хоразм вилоятидаги муҳтож оилаларга бир марталик моддий ёрдам – 434 000 сўмдан 1 085 000 сўмгача этиб белгиланган.\nИжтимоий ҳимояга муҳтож айрим тоифадаги фуқароларга нафақа тайинланади\nПенсия жамғармаси Ўзбекистон бўйича пенсия ва нафақа олувчилар сонини маълум қилди


12:43 27.06.2020 (Янгиланган 14:18 27.06.2020)\nРасман бешинчи авлод дея аталаётган F-22 ва F-35 самолётларини сотувдан олдинги мақбул, конструктив, жанговар ҳолатга етказмасдан туриб, америкаликлар, ҳарбий авиация келажагига катта ишонч билан боқишмоқда\nФизика қонунлари америкалик авиаинструкторлар сайи-ҳаракатларини йўққа чиқариб, ўта қимматбаҳо лойиҳаларни "қадрсизлантирмоқда". F-35 Lightning II самолётлари бешинчи авлод номига лойиқ эмаслигини намоён этса-да, аммо АҚШда инерция туфайли ушбу ҳар жиҳатдан хом бўлган авиатехникани глобал вазифа ва аслаҳалар билан юклаб, маҳкам "боғлаб ташлашмоқчи". Гўёки F-35 бортидаги B61-12 бомбалари товуш тезлигигача бўлган крейсер тезлиги, радарлардаги "стелс" кўриниши, юқори авария ҳолати ва кутилмаганлик ўрнини боса олади.\nДушанба куни The Aviationist нашри американинг Эдвардс авиабазаси Калифорния штати) авиабазаси атрофларида F-35A Lightning II (Convetional Take Off and Landing модификациясидаги, яъни стандарт учиш ва қўнишга эга бўлган) қирувчисининг ўзгарувчи қувватга эга бўлган жанговар қисмга эга B61-12 бомбасининг қатор синовлари ўтказилган.\nИкки мақсадли ядровий қурол ташувчисига эга бўлган самолётни сертификатлаш 2023 йилнинг январига режалаштирилган.\nШу тариқа, дастурий таъминотни янгилаш билан бир қаторда (ҳозирги Block 3A версиясидан Block 4 версиясига қадар) F-35А қирувчилари термоядро бомбаларини одатий тарзда олиб юриш ва қўллаш имкониятига эга бўладилар. Бундан ташқари, B61-12 АҚШ ҲҲК қурол-аслаҳалари тизимига интеграллашувидан сўнг F-15E ва F-16даги "сиғиниладиган ядровий қирувчи роли" F-35Aга ўтади. Модернизация қилинган B61-12 авиабомбаси бошқарув тизими ва ўзгарувчан қувватнинг жанговар қисми (50 тоннагача) ажратиб туради.\nКўпмақсадли F-35 Lightning II қирувчи-бомбардимончисини яратиш дастури 1,3 триллион долларни ташкил этди. F-35нинг турли модификациялари серияли тарзда 2011 йилдан буён ишлаб-чиқарилади. Ушбу машинага АҚШда аввал бошдан катта умидлар боғланган, аммо амалиётдаги эксплуатацияси мутахассислар умидини пучга чиқармоқда. Сал олдин Пентагонга яқин Defense News нашри F-35 Lightning II га берилган танқидий баҳоларни чоп этди. Фактлар шундан далолат берадики: F-35 – товуш тезлигига қадар бўлган қирувчи, форсажда 1 минутдан ортиқ тезлик ололмайди, 1 Махдан ортиқ бўлган тезликларда қиздириш корпусига жиддий шикаст етиши хавфи мавжуд. 1,6 Махдан сўнг – самолётнинг шунчаки думи тушиб қолиши мумкин. Бешинчи авлод қирувчисининг доимий (крейсер) тезлиги 1,4 Махдан паст бўлиши мумкин эмас, демакки, технологик илғорлик рўй бергани йўқ.\nБошқача қилиб айтганда, F-35 қирувчиси 4-авлод самолётлигича қолди ва термоядро бомбалари у учун оғирлик қиладиган юкка айланиши мумкин.\nБешинчи авлод атрофидаги F-35 қирувчисининг камчиликларини ўтган йил давомида бештагача камайтиришга муваффақ бўлинди, аммо бу ҳам ҳар бир донаси 100 миллион доллар турадиган машина учун кўплик қилади. Пентагон тезкор равишда "эксплуатация характеристикаларига" тузатишлар киритди ва эндиликда F-35 товуш тезлигига қадар, қисқа вақтларгагина тезликни олишга қодир машинага айланди. Юқори тезлик F-35нинг махсус стелс-қопламаси бўлган планерни ҳамда самолётнинг дум қисмидаги кўплаб антенналарни барбод қилиши хавфи мавжуд бўлгани боис, қўлланмада ҲДК ва денгиз пехоталари учун мўлжалланган F-35B ва F-35C модификациялари тахминан 1,2 Мах тезлигида уча олиши мумкин бўлган сониялар аниқлаштирилган.\nАнъанавий учиш-қўнишга эга бўлган F-35A қирувчиси умумий "хатоликларни" такрорлайди - булар дастурий таъминотдан тортиб, секин ҳаракатланиш ва радарлар томонидан аниқланишдир (ҳатто товушга қадар бўлган тезликда ҳам, агар ташқи подвескада жанговар захирага эга бўлса).\nБир қарашда, "чақмоқ" шаъни тамомила булғангандек, аммо эксплуатация жараёнида кутилмаган хусусиятлари намоён бўлади. 24 июнь куни Air Force Magazine журнали американинг F-35A қирувчиларига момақалдироқ булутларига 25 миль (40 км) масофада яқинлашиш таъқиқлангани ҳақида мақола эълон қилди. Маълум бўлишича, инерт газни генерация қилувчи борт системалари (OBIGGS)нинг конструктив хусусиятлари қирувчи ёқилғи бакларининг - атмосфера электри разрядидан - ҳавода портлашига олиб келиши мумкин экан. Қизиғи, OBIGGS тизими борасида бунгача ҳам маломатлар бўлган ва 2014 йилда у модернизацияланган (портлаш хавфи бартараф этилган) эди.\nЭнг янги F-35 Lightning II самолёти билан юз берган давомли ҳалокатлар - F-35 тинчлик шароитида фойдаланилганида ҳам унда бошқа ёқимсиз (хавфли) кашфиётлар мавжудлигини очиб бериши мумкин, дея тахмин қилишга сабаб бўлмоқда. Америка "чақмоқлари"нинг Россиянинг бешинчи авлод Су-57 ёки радиоэлектрон кураш воситалари билан тахминий жанговар тўқнашувидаги заифлигини айтмаса ҳам қирувчи самолётлари ёки электрон урушида тахминий жанговар тўқнашувда америкалик "чақмоқ" нинг заифлиги ҳақида гапирмаса ҳам бўлади.\nҚўшма Штатлар F-35ни фаол равишда ўзларининг европалик иттифоқдошларига сотишга ҳаракат қилишмоқда. Ва модернизацияланган (режалаштирадиган) B61-12 термоядро авиабомбаси аввал бошдан Европа учун мўлжалланган эди. Серияли ишлаб чиқариш 2020 йилга мўлжалланган, бир вақтнинг ўзида америкаликлар B61-12 авиабомбаларини Европа базаларида жойлашга ҳаракат қилишмоқда. (Шу билан бирга бунда учиш (форсаж) вақтида бортига ядровий қурол ортиб олган қирувчининг думи тушиб қолиши, ёки уни чақмоқ уриши сингари ҳолатлар ҳам истисно этилмайди. Бошқа вариантлар ҳам эҳтимолдан ҳоли эмас, аммо ҳар қандай ҳолатда иттифоқдошларга зарар етиши тайин. Америка қурол-аслаҳалари Европа учун тобора хавфли бўлиб бормоқда. Германиянинг қаршилиги кучаймоқда. Франция очиқчасига: "F-35ни тиқиштиришни бас қилинг", деди.\nБу АҚШнинг авиа-қурилиш соҳасидаги ўз технологик имкониятларига юқори баҳо беришнинг мантиқий натижасидир.\nСал олдин бешинчи авлод қирувчиси - F-22 Raptor яратиш тажрибаси омадсиз дея тан олинган эди (ишончсиз радио тўлқинларни ютувчи нурлар, метрли диапазонга эга радарлар томонидан аниқланиш, ҳаракат радиуси – атиги 750 км, серияли машиналарнинг ўта қиммат нархи – 350 млн. доллар). Расман бешинчи авлод дея аталаётган F-22 ва F-35 самолётларини сотувдан олдинги мақбул, конструктив, жанговар ҳолатга етказмасдан туриб, америкаликлар ҳарбий авиация келажагига катта ишонч билан боқмоқдалар.\nВашингтон ражаларига мувофиқ, олтинчи авлодга мансуб илк қирувчилар 2030-йилга қадар парвоз қилиши керак. Берилган таърифларга қараганда, улар учун душман ҳам тайёр: "Улар курашишга тўғри келадиган Тинчокеани театридаги улкан масофаларни инобатга олиб" улардан дозаправкасиз узоқ парвозни, ҳавода устуворликни, радиоэлектрон кураш мажмуалари ҳисобига ўта юқори яшовчанликни кутишмоқда. Аммо "бешинчи авлод" F-35 Lightning II қирувчисининг барча ўта қимматга тушган омадсизликларидан сўнг америка конгресси олтинчи авлод қирувчиларини яратиш мақсадлари учун 2021 йилда молиялаштириш дастурини 85%га қисқартириш истагини билдирди.


Тошкент кўчаларидан синган дарахт ва шохларни йиғиб олишга қанча вақт кераклиги айтилди - Халқ сўзи\nТошкент кўчаларидан синган дарахт ва шохларни йиғиб олишга қанча вақт кераклиги айтилди\n12:06 12 Апрель 2020 Жамият\nТошкент шаҳри ҳудудида жорий йилнинг 8 апрелидан 9 апрелга ўтар кечаси кучли қор ёғиши кўплаб дарахтларнинг синишига, электр тармоқларида узилишлар ва газ қувурларининг шикастланишига сабаб бўлган эди.\n11 апрель куни ҳам таъмирлаш ишлари давом эттирилиб, қуйидаги ишлар амалга оширилди:\n— 6 та ҳудуддаги газ тармоқлари жорий таъмирланди;\n— 26 та газ тақсимлаш пунктлари техник кўрикдан ўтказилди;\n— 251 та манзиллардаги кўча чироқлари узилган симлари тикланди;\n— 95 та манзиллардаги кўча чироқлари симларидаги қисқа туташувлар бартараф қилинди;\n—15 та кўча ёритиш устунлари алмаштирилди;\n— 42 та трансформатор пунктлари техник кўрикдан ўтказилди;\n— 1,4 км ҳаво электр тармоқлари таъмирланди;\n— 8 та электр кабел тармоқларидаги қисқа туташувлар бартараф этилди;\n— 50 км иссиқлик тармоқлари техник кўрикдан ўтказилди;\n— 400 дан ортиқ машина ва тиркамаларда шох-шаббалар олиб чиқиб кетилди.\nБугун Учтепа туманининг 30, 31-мавзеларида ва Чилонзор туманининг Гулистон мавзесида электр тармоғи кабелларида авария ҳолати юзага келиши натижасида 35 та кўп қаватли уйларда кузатилган вақтинча электр таъминотидаги узилишлар тез фурсатларда бартараф этилди.\nҲозирда Тошкент шаҳрида электр, газ, иссиқлик ва тоза ичимлик таъминотларида узилишлар йўқ.\nШунингдек, жорий йилнинг 12-14 апрель кунлари кучли ёғингарчилик натижасида содир бўладиган кўнгилсиз ҳолатларни олдини олиш мақсадида, 22 631 п.м. ирригация тармоқлари ва 52 км ёпиқ коллекторлар тозаланди ҳамда 141 та сув тортиш насослари тўлиқ техник кўрикдан ўтказилди.\n“Коммунал хизматларнинг оғир шароит юзага келишига шай турилишига ҳамда пухта кўрилган тайёргарлик ишларига қарамай ҳозирги кунга келиб, шоҳ кўчалар, кўчалар ва мавзелар ичидаги синган дарахтлар ва шохларнинг олиб чиқиб кетилишига яна камида икки кун лозим эканлиги тасдиғини топмоқда.\n12-13 апрель кунлари ҳам ишчи хизматчилар томонидан марказий ва шоҳ кўчаларни, ички йўлларни тартибга келтириш, кузатилган талофат оқибатларини бартараф этиш ҳамда жорий йилнинг 12-14 апрель кунлари кутилаётган кучли ёғингарчиликка тайёргарлик кўриш ишлари давом эттирилади”, — дейилади Тошкент шаҳар ҳокимлиги томонидан берилган ахборотда.


Блоггер Мирзо Субханов аэропортнинг карго бўлимида талайгина шубҳали тўловлар амалга оширилаётгани ҳақида маълумот берди. Мақолани эътиборингизга ҳавола этамиз. Мазкурмақолада жавоби очиқ қолган саволларга эса аэропорт маъмуриятидан жавоб кутиб қоламиз.\n«Бу тартибсизликларнинг сабаби нимада ва бу чексиз навбатлар кимга фойда?» - деган савол туғилди.\nКорпоратив карталардан фақат банклар орқали тўланиши мумкунлиги ва «Агар юкингизни тезроқ ва сарсонгарчиликларсиз олмоқчи бўлсангиз нақд пулда тўланг!» - деган талаб ҳамма масалага очиқлик киритди.


Тожикистонда бозорлар очилмоқда, ниқоб тақиш мажбурий бўлмоқда\nТожикистонда коронавирус тарқалишига қарши кураш Республика штаби «мамлакатда эпидемиологик вазият аста-секин барқарорлашиб бораётгани боис» 15 июндан бошлаб барча буюм бозорлари ва кийим-бош дўконлари, ресторанлар, меҳмонхоналар ва гўзаллик салонларини очиш борасида фармойиш берди.\nШу билан бирга ЖССТнинг Тожикистондаги ваколатхонасининг вакили яқинда берган интервьюсида, республикадапандемия чўққига чиқмаганини маълум қилди. Жамоатчилик ҳам COVID-19нинг иккинчи тўлқини юз беришидан хавотирга тушмоқда.\nРеспублика штабининг баёнот беришича, «Маъмурий ҳуқуқ бузилишлар Кодексига киритилган ўзгартишларга кўра, тиббий ҳимоя ниқобларини тақиш мажбурий бўлади».\nДавлатга тегишли «Ховар» ахборот агентлигининг 6 июн куни маълум қилишича, бу талабга итоат қилмаганлар жаримага тортилади, аммо жарима миқдори кўрсатилмаган.\n7 июнь ҳолатига кўра Тожикистонда СOVID-19 чалинганлар сони 4529 нафарни ташкил қилади.\nСоғлиқни сақлаш вазирлигининг маълумотига кўра, бир суткада коронавируснинг янги тури 76 нафар кишида аниқланди. Мамлакатда коронавирус мавжудлиги расман эълон қилинган кундан бери 2673 киши ёки беморларнинг 59% соғайиб кетди, 48 нафарбемор вафот этди. Норасмий рўйхатда бугунги кунда COVID-19 қурбонлари сони 420 кишидан ошиб кетган. Расмийлар бу рўйхатни тан олмайди.


Тўйга чиққан санъаткордан лицензия сўралмоқда\nФарғона водийсида мусиқий фаолият кўрсатаëтган 800 нафар санъаткордан фақат 80 нафари лицензия олган.\nБу фикрни Озодликка билдирган “Ўзбекнаво” эстрада бирлашмаси Фарғона вилоят бўлими раҳбари Икромжон Жалиловга кўра¸ айни кунларда Солиқ қўмитаси ҳуқуқ тартибот органлари ходимлари билан биргаликда тўйларда муттасил рейд ўтказмоқда.\nРейд давомида мусиқий фаолияти учун лицензияси бўлмагани аниқланган яккахон ашулачи¸ ўртакаш¸ доиракаш¸ сурнайчи ва қўшнайчилар жаримага тортилган.\nЎзбекистон Республикаси Вазирлар Маҳкамасининг 2001 йил 29 июндаги 285-сонли қарорига кўра гастрол –концерт фаолияти¸ шунингдек тўй¸ юбилей ва бошқа тантаналарда хизмат кўрсатиш фаолияти лицензияланган.\n“Ўзбекнаво” вакили Икромжон Жалиловга кўра¸ бу қарор чиққанига 10 йилдан ошган бўлса-да¸ санъаткорларнинг катта кўпчилиги лицензия олишга шошмаяпти.\n- Лицензия нархининг йилига 150 долларнинг нари-берисида эканини ҳисобга олсак¸ қўшиқчиларнинг буни тўламасдан юриши ғирт ноинсофликдир.\n"Қарор баҳонасида қўшиқчиликни касб қилган олганлар бир тарафда қолиб¸ тўй-пўйда бир-икки қўшиқ айтиб қўйган¸ аския айтган халқдан чиққан ижодкорлар жаримага тортилмаябтими"¸ деган саволимизга Икромжон Жалилов рад жавобини берди.\n- Халқ оғзаки ижоди вакиллари¸ қизиқчиларга тегмаяпмиз. Бизни назаримиз қўшиқчиликни йил 12 ой тирикчилик манбаи қилиб олганларга қаратилган.\nИсми айтилишини истамаган хоразмлик қўшиқчининг Озодликка билдиришича шу кунларда “Ўзбекнаво” назоратчилари тўйма-тўй кезиб лицензиясиз қўшиқчиларни овламоқда. Оқибатда тўйлар тўпалонга айланган.\n“Ўзбекнаво”нинг Хоразмдаги идораси раҳбари Ўктамбек Аҳмедов бу эътирозга жавоб берди.\n- Биз белгиланган режа асосида рейдлар ўтказяпмиз. Аммо бирор ҳолатда тўйлар бузилишига¸ тўйларнинг мусиқасиз қолишига сабаб бўлмадик. Танаффус пайтида ëки тўйдан кейин санъаткорни четга тортиб лицензияси бор-йўқлигини сўраяпмиз.\nСуҳбат давомида Ўктамбек Аҳмедов ўзининг ҳам санъаткор экани ва бир тўйдан тушадиган пул бир йиллик лицензия учун етиб ортишини таъкидлади.\nЎзбекистонда санъаткорлар фаолиятни лицензиялаш¸ улар устидан назорат ўтказишнинг самарали воситаси сифатида кўрилади.\n“Аср” гуруҳи қўшиқчисиз Абдулазиз Карим криминал авторитет деб билинган Салим Абдувалиевни мадҳ қилгани учун лицензиядан маҳрум қилинган.\nАйни пайтда лицензиянинг мавжудлиги ҳам санъаткорга дарҳол яшил чироқ ëқмайди.\nШерали Жўраев¸ Юлдуз Усмонова¸ Феруза Жуманиëзова каби хонандалар ва Обид Асомов каби қизиқчилар лицензияси бўла туриб ижодий фаолияти чекланганини айтиб келишади.


Халқ таълими вазирига очиқ хат — Ishonch Gazetasi\nХалқ таълими вазирига очиқ хат\nҲурматли вазир жаноблари!\nУшбу хатни ёзишимга Сизнинг «Fасеbook»даги саҳифангизда Президент мактаблари ҳақидаги чиқишингиз ва унга билдирилган фикрлар сабаб бўлди.\nПрезидент мактаблари ғояси таълим тизимимизда кескин бурилиш ясаши аниқ. Ахир, фарзандларимиз Сиз айтгандай, БМТнинг 6 та расмий тилидан камида иккитасини ўрганса, бу бизнинг муваффақиятимиз. Тил ўрганиш ҳеч замонда зарар келтирмаган, бу ҳам ҳақиқат. Лекин биз тилнинг маданият ташувчи восита эканлигини ҳисобга олсак, масала жўн эмаслиги кўринади. Ҳар бир миллат ва элат маданияти, туриш-турмуши унинг тили орқали шаклланади. Айнан шунинг учун ҳам Сизнинг даъватингиз мени ўйга толдирди.\nБиринчидан, «Фарзандингизни Президент мактабларида ўқишини истасангиз, инглиз тилини ўргатишни бошланг!..» деган чорлов ҳаммага ҳам маъқул келмагани шубҳасиз. Сиз буни ижтимоий тармоқларда билдирилган фикрлардан ҳам пайқаган бўлсангиз керак.\nИккинчидан, тил ўрганишни давлат қўллагани, рағбатлантиргани яхши, лекин у имтиёз йўлида шарт, гаров қилиб қўйилмаслиги лозим. Биз она тилимиз, миллий-диний қадриятларимиз, урф-одатларимиз оёқости қилинган, хўрлик-ситамларни бошидан ўтказган халқмиз. Мустақиллигимизга 28 йил, «Давлат тили ҳақида»ги Қонун қабул қилганимизга 30 йилга яқин вақт бўлаётган эса-да, тилимиз ҳали-ҳамон биз истаган даражада ўз нуфузига эга бўлганича йўқ.\nБуюк маърифатпарвар бобомиз Абдулла Авлоний ёзганидек, «Ҳар бир миллатнинг дунёда борлиғини кўрсатадурган ойинаи ҳаёти тил ва адабиётидур. Миллий тилни йўқотмак миллатнинг руҳини йўқотмакдур». Ёки яна бир улуғ маърифатпарвар аждодимиз Алихонтўра Соғуний айтган мана бу фикрларга эътибор беринг: «Арабча, форсийчаларни ёзиш-сўзлашгина эмас, балки, бу икки тилда китоб ёзиш, шеър айтиш қобилияти менда бўлса ҳам, ўз туркий она тилимни бошқа тиллардан ортиқроқ кўрдим. Чунки, қайси бир миллатнинг она тили ўз ҳожатини ўтаёлмай, бошқа ёт тиллар олдида мағлубиятга учраб тиз букар экан, ундай миллат кўп узоқламай, инсоний туйғуларидан ажраган ҳолда ҳаёт дафтари устига инқироз қалами чекилиши шубҳасиздир. Ундай миллатлар ёлғизгина Ватанларидан эмас, балки бутун борлиғи билан тарих юзидан йўқолишга мажбур бўлади». Бу ҳаётда ўз тасдиғини топган ҳақиқатдир. Шу боис, миллий манфаатлари тўкис таъминланган, деб айтилувчи АҚШда ҳам бу масалага жиддий эътибор қаратилган. Хусусан, йирик сиёсатшунос Патрик Бюкенен Америка инқирози ҳақида гапириб, бир ўринда шундай дейди: «…Мамлакат мактабларида фақат инглиз тилида дарслар боришини талаб қилишимиз шарт. Чунки икки тиллилик, маълум маънода бир давлат ҳудудида икки маданият, ҳатто икки мамлакат борлигини англатади….».\nБиз дунё тилларини билиш, ўрганиш яхши фазилат эканини такрор қайд этган ҳолда, она тили ҳар бир миллат учун улуғ ва мўътабар эканини таъкидламоқчимиз. Демак, ҳар бир инсон унинг софлигини асраш ва янада бойитиш учун курашмоғи лозим.\nСизнинг «Fасеbook»даги саҳифангизда мурожаатнома сифатида чиқишингиз менда мавзу юзасидан айрим таклиф, мулоҳазаларни уйғотди.\nАввало, Президент мактаблари миллий мактаб мақомида ташкил этилмоғи лозим. Мазкур мактабларга фарзандларимиз 7 ёшдан қабул қилиниб, инглиз тили бирламчи шарт сифатида қўлланилмаса, чунки ўзга бир тилни, жумладан, инглиз тилини билиш истеъдод ва қобилиятни аниқлашнинг асосий барометри саналмайди. (Илло, буни сиз ҳам англасангиз керак.)\nУшбу мактаблар учун махсус миллий таълим дастури ва методикаси ишлаб чиқилса мақсадга мувофиқ. Унга кўра, таълим дастурининг ўзагини она тили ва адабиёт, тарих (миллий ва дунё тарихи) эгалласа. Ва, албатта, чет тиллар ҳамда аниқ фанлар ҳам бундан мустасно эмас. (Тил ва аниқ фанларни ўрганиш тажрибаси эса бизда илгари ҳам лицейлар, махсус мактаблар кўринишида бўлган. Айтмоқчи бўлганим, бу янгилик эмас).\nБу нима учун керак? Аввало, шунинг учунки, бизга қарийб 100 йилдан ортиқ давр давомида тарихимиз нотўғри ўргатиб келинди. Унинг кўплаб саҳифалари биздан бекитилди. Тилимиз ва адабиётимиз ҳам мустабид мафкура хоҳишига мос равишда ўқитилди.\nМуддаомиз, мактабда давлатчилигимиз ва халқимизнинг шонли тарихи, халқ оғзаки ижоди намуналари, миллий қаҳрамонларимиз ҳаёти чуқур ўргатилса…\nВа ниҳоят, энг муҳим масала, мазкур мактабнинг бош ғояси янги авлодни шакллантиришга йўналтирилиб, бутун эътибор миллий руҳи бутун, МИЛЛАТимизни ва ВАТАНимизни севувчи, ватанпарвар ва миллатпарвар фарзандлар тайёрлашга қаратилса…\nДунёни ғоялар бошқаради ва тутиб туради, дейди донишмандлар. Дарҳақиқат, ҳар қандай қудратли империялар ҳам, фаровон жамиятлар ҳам ғоялар устига барпо этилади. Шу маънода, Она Ўзбекистонимиз ҳам миллий ғоямиз билан равнақ топажак. Сиз тилга олган Президент мактаблари ўқувчилари ҳам, аввало, ўзбек бўлиб, сўнгра дунёни ўзбек бўлиб идрок этиб, миллий руҳда камол топиши ҳаммамиз учун шарафли. Мактабни битирган ёшлар Президентимиз шакллантираётган ЯНГИ ЎЗБЕКИСТОНнинг таянч устунлари бўлишади.\nҚолаверса, маданиятлар қоришиб бораётган бугунги глобаллашув даврида бир халқ, бир миллат ўлароқ ўзлигимизни сақлаб қолсак, бу бизнинг чин маънодаги ғалабамиз бўлади.\nЁшларни илм-фан соҳасига жалб этиш ва уларнинг ташаббусларини қўллаб-қувватлаш…\n«Иккиси бир байт ғазалдан…»


Илон Маск: Марсни ўзлаштириш 2022 йилдан бошланади (фото + видео)\n21:30 / 02.10.2017\nАмериканинг SpaceX компанияси асосчиси Илон Маск Австралиянинг Аделаида шаҳрида бўлиб ўтаётган Халқаро астрономия конгрессида чиқиш қилди. У компаниянинг Марс сайёрасини забт этиш бўйича улкан режаларини маълум қилди. Маскнинг фикрича, 2022 йилга келиб, Марсга илк парвозлар амалга оширилади. Унинг мақсади Қизил сайёрани мустамлакага айлантиришдан иборат бўлади.\nВидеоконцепцияда намойиш этилишича, Марсга юлар ва фазогирларни элтишда янги кўпмақсадли BFR ракетасидан фойдаланилади. Унинг баландлиги 106 метрга, диаметри 9 метрга етади. Ракетанинг тезлик олиши учун мўлжалланган модуль Raptor тизимидаги 31 двигателга эга бўлади.\nInterplanetary Transport System (Сайёралараро транспорт тизими) Ернинг оралиқ орбитал станциясига 150 тоннагача юкни етказади, Марсга учишда 50 тонна фойдали бкни таший олади. Учириладиган парвозлар орбитага 40 та модулни етказишни кўзда тутади. Уларнинг ҳар бирида 2-3 астронавт бўлади, шу билан фазога 100 кишидан иборат экипаж етказилади.\nBFR ракетасини барпо этиш ишларига яқин 6-9 ойда киришилади. Янги фазовий кеманинг барча элементлари келгуси парвозларда ҳам фойдаланилади.\nЭслатиб ўтамиз, Falcon 9 ракетасининг 80 фоизини такроран қўллаш мумкин. BFR ракетаси эса, юкларни фазога олиб чиқишда қўлланилади. Бироқ зарур бўлиб қолганда бирмунча ихчам Falcon 9 ва Falcon Heavy ракеталари қўлланилади.


Тадбиркор Аҳмет Демир Мирзиёев қарори бажарилмаётганидан нолиди « Ўзбекистон Халқ Ҳаракати\nТадбиркор Аҳмет Демир Мирзиёев қарори бажарилмаётганидан нолиди\n28 January 2019 - 20:56\nБи-Би-Си радиосининг хабар беришича, Туркиялик тадбиркор Аҳмет Демир Тошкентдаги “Чорсу” меҳмонхонасини реконструкция қилиш ишларида маҳаллий қоғозбозликдан шикоят қилган. Расмийлар ваъда қилинган ер майдонини ажратмаганлиги боис ишлар сустлашган.\n90 йилларда Ўзбекистонга илк сармоя киритганлардан бўлган ва 2010 йилда мамлакат ҳуқуқ тизимларининг турли айбловлари ортидан бизнесини ташлаб кетишга мажбур бўлган Demir Holding эгаси Аҳмет Демир “Халқ сўзи” электрон нашрига дуч келаётган тўсиқлар ҳақида гапирган.\n“Афсуски, кўнгилдагидек эмас. Айрим муаммолар бор. Энг катта муаммоимиз эса – қоғозбозлик. Масалан, бир пайтлар айтиб ўтганимдек, бизга қўшимча ер керак. Чунки меҳмонхона камида тўрт юлдузли бўлиб, 350 та хонадан иборат бўлади. Хорижлик ҳамкорларимиз бундай йирик иншоотда намунали хизмат кўрсатиш учун 2 гектарлик майдон камлик қилишини айтишганди. Шундан сўнг биз Тошкент шаҳар ҳокимияти ва бошқа мутасаддиларга қўшимча ер майдони ажратиш бўйича мурожаат этгандик. Натижада яна 3 гектар ер қўшиб берилишини ваъда қилиниб, бу ҳақда давлат раҳбарининг қарори ҳам чиқди”, – дейди у.\n“Энг ёмони, банкдан кредит ололмаяпмиз. Банкка иккита кадастр ҳужжатини кўтариб бориб, кредит сўрасам, “Бизнес-режангизда кўрсатилган мана бу ҳудуднинг ҳужжати қани?” дейишади. “Мутасадди идоралар кейин қилиб берар экан”, дейман. Аммо улар ҳам четдан келмаган, шу юртнинг фуқаролари. Яхши билишадики, “Кейин қилиб берилади”, дегани баъзан “Ҳеч қачон қилиб берилмайди”, деганини англатади”.\n2017 йил Аҳмет Демирга “Чорсу” меҳмонхонаси реконструкция қилиш учун берилди.\nРежа бўйича “Тошкентдаги энг баланд бино “Чорсу” 2019 йилнинг охирида ишга тушиши керак эди.\nАҳмет Демир “Халқ сўзи”га берган интервьюсида ресторан учун 1 миллион 200 минг доллар сарфлаганини билдирган.\n“Демир” супермаркети ва тез овқатланиш емакхонаси Тошкентда Ўзбекистон мустақиллигидан кейин иш бошлаган бу турдаги илк масканлар бўлганди.\nБироқ 2010 йилда қатор Турк ширкатларига қарши рейдлар уюштирилган, ўшанда Тошкентнинг қоқ маркази – Матбуотчилар кўчасида жойлашган супермаркет ва тамаддихона ёпилган эди.\nРейдлар чиндан ҳам Ўзбекистон қонунчилиги ижроси талаби билан уюштирилганми ёхуд “Демир”дан “қутулмоқчи бўлган қўли узун носоғлом рақобатчининг буюртмаси”миди жамоатчиликка аён эмас.\nДавлат телевидениесига кўра, “Туркуаз”, “Гунеш ва “Кайнак” сингари бир қатор турк ширкатлари Туркияда фаолияти тақиқланган “Нурчилар” диний оқими ғояларини тарғиб қилувчи адабиётларни тарқатиш ва яширин жамоатлар тузиш билан шуғулланган.\nТуркияга қайтганидан кейин “Туркуаз” собиқ раҳбарларидан бири Воҳид Гунеш Тошкентда ҳибсда сақланган 9 ойи давомида электр шоки билан қийноқларга тутилганини айтиб маҳкамага мурожаат қилди.\n“Фергана. ру” ахборот агентлиги “Демир” ёпилиши билан Амир Темур хиёбонига яқин жойда “Пойтахт” савдо маркази очилишида боғлиқлик кўрган.\n“Фергана.ру” буни “юз метр наридаги мижозларидан маҳрум қилаётган рақибидан қутулиш” деб таърифлаган.


08.09.2017 й. Илм ақл чироғи\nМуҳтарам жамоат! Маълумки, Ислом дини инсонларни илм олишга тарғиб қилувчи диндир. Пайғамбаримиз саллаллоҳу алайҳи васалламга нозил қилинган дастлабки оятларда илм олишга ундаш маъноси борлигининг ўзи ҳам Ислом илму маърифат дини эканлигининг ёрқин далилидир. Аллоҳ таоло Қуръони каримда иймон келтирган илм эгаларининг мартабаларини юксак даражаларга кўтаришини баён қилган.\nИлм эса амални, амал эса ихлосни ёрдамга чақиради. Агар ёрдамга келмаса илм у кишидан қочади. (“Адабуд-дунё вад-дин” китобидан) Яхши тушунмоқ керакки! Ҳар бир иш мукаммал, мустаҳкам бўлиши учун илм, амал ва ихлос бирлашиши шарт. Фаридиддин Аттор илоҳиятда аввал ихлос кейин илм туради дейдилар. Яъни: ихлоси бўлмаган кишига минг бор илм борасида сўзланса ҳам у одамда зарра миқдорда фазилат, даража, юксак бир мақом белгиси кўринмайди. Шу сабабдан ҳар бир амал ихлос ила бажарилса кундан – кун у ислом немати билан яшай бошлайди. Дунёда илмдан кўра юксак даража ва мартаба йўқдир. Шу сабабли юртимиздан чиққан ва бошқа юртдаги барча олимлар ўзларини фойдаси кенг, даражаси зиёда амалга фидо қилишган.\nПайғамбаримиз ﷺ айтадилар: “Бир соат тафаккур қилиш инсон ва жинларнинг ибодатидан яхшироқдир”. Шайх Худойдод Вали шу ҳадисга ишорат қилиб айтадилар: “Менинг наздимда бир марди ҳақ олимнинг олдида бир соат ўтириш 50.000 минг йиллик зикр ва фикр қилишдан яхшироқдир, деганлар. Жалолиддин Румий айтадилар: “Қанча-қанча йиллар керак бир марди ҳақ олим бўлиш учун ва қанча-қанча асрлар керак бир марди ҳақ валий бўлиш учун”.\nعَنِ الْحَسَنِ أَنَّ أَبَا الدَّرْدَاءِ قَالَ: "كُنْ عَالِمًا أَوْ مُتَعَلِّمًا أَوْ مُحِبًّا أَوْ مُتَّبَعًا وَلا تَكُنِ الْخَامِسَ فَتَهْلِكَ "\n(السُّنَنُ الكُبْرَى لِلبَيْهَقِي).\nяъни: Ҳасан Басрий e дан ривоят қилинади, Абу Дардо رضي الله عنه айтадилар: “Аввало, олим бўл! Лоақал, таълим олувчи ёки уларни севувчи ёхуд уларга эргашувчи бўлгин. Аммо бешинчи одам (мазкур тўрт хислатдан ташқаридаги) бўлмагинки, ҳалок бўлурсан” (Имом Байҳақий “Сунани Кубро” китобида келтирган). Жололиддин Румий дунёда ҳамма нарса сувга тўяди. Балиқ сув ичида юрса ҳам сувга тўймайди. Буни илмга қиёс қилиб айтадиларки: “Гўё сизлар илм олишда балиққа ўхшанглар, балиқ сувга тўймагани каби сизлар ҳам илм ичида юриб илмга тўйманглар”, – деганлар. Абул Баракот “Мадорикут-танзил” тафсирларида бир муборак ҳадиси шарифни келтиради. Буни сизларга ҳам маълумот сифатида келтирмоқчимиз. Пайғамбар ﷺ айтадилар: “Бир толиби илм бир қабристоннинг ёнидан ўтса унинг шарофати билан 40 кун қабрда азоб тўхтайди”, деганлар. Абдуллоҳ ибн Аббос رضي الله عنه айтадилар: “Олим билан обид ўртасидаги фарқ, даража 700 баробардир. Ҳар бир даражанинг ораси 500 йиллик йўлдир. Ҳар бир даража ораси Осмон билан Ерчадир”.\nБеш нарса кўзга нур беради: Қуръони каримни ўқиш, олимларга қараш, ота-онага қараш, одил падшоҳга қараш ва чиройли манзарали жойларга қараш. Пайғамбар ﷺ айтадилар: “Олимларга бир марта қарашлик менинг масжидимда бир йил эътикофда ўтириш билан тенгдир”. Яна Пайғамбар ﷺ айтадилар: “Ким бир олимни ҳурмат қилса, гўё мени ҳурмат қилгандек бўлибди. Кимки бир олимни хорласа, гўё мени хорлагандек бўлибди”. Аллоҳ таоло илмни қиёматгача бандалар учун маърифатга эришиш, ҳақиқатни топиш, икки дунё саодатига эришиш воситаси қилди. Илмсизлик, эса инсониятни тубанликка, ҳалокатга олиб боришини билдирди. Инсонларни илм олишга ва бу орқали Парвардигорларини танишга буюрди. Аллоҳ таоло марҳамат қиладики:\n(فَاعْلَمْ أَنَّهُ لَا إِلَهَ إِلَّا اللَّهُ وَاسْتَغْفِرْ لِذَنْبِكَ وَلِلْمُؤْمِنِينَ وَالْمُؤْمِنَاتِ وَاللَّهُ يَعْلَمُ مُتَقَلَّبَكُمْ وَمَثْوَاكُمْ (سورة محمد/28\nяъни: “Бас, (эй, Муҳаммад!) Аллоҳдан ўзга илоҳ йўқ эканини билинг ва ўз гуноҳингиз учун ҳамда мўмин ва мўминалар(нинг гуноҳлари) учун мағфират сўранг! Аллоҳ сизларнинг (бу дунёдаги) кезадиган жойларингизни ҳам, (охиратда) борадиган жойларингизни ҳам билур ”. (Муҳаммад сураси, 28-оят).\n“Илм” сўзи Қуръони каримнинг саккиз юз ўн бир жойида турли маъноларда келган. Қуръон ва суннатда илм инсониятни турли ахлоқсизликлар, ҳаром-харишлар, ёмон йўл ва амаллардан қайтариши зикр этилган. Аллоҳ таоло айтади:\n( سورة المجادلة/11).\nяъни: “Аллоҳ сизлардан имон келтирган ва илм ато этилган зотларни (баланд) даража (мартаба)ларга кўтарур. Аллоҳ қилаётган (барча яхши ва ёмон) амалларингиздан хабардордир”. Бошқа оятда:\n(قُلْ هَلْ يَسْتَوِي الَّذِينَ يَعْلَمُونَ وَالَّذِينَ لَا يَعْلَمُونَ (سورة الزّﻣﺮ/9\nяъни: “Айтинг: “Биладиганлар билан билмайдиганлар тенг бўлурми?”. (Зумар сураси, 9-оят).\nУшбу оятлардан ҳам кўриниб турибдики, илмли кишиларнинг мартабаси Аллоҳ таолонинг назарида юксакдир. Пайғамбар алайҳиссаломдан ривоят қилинган кўплаб ҳадиси шарифлар ҳам илмга, ўрганишга даъват билан йўғрилган, Жумладан, бир ҳадисларида:\nأَنَّ النَّبِيَّ صلى الله عليه وسلم قَالَ: "اَلْعُلَمَاءُ وَرَثَةُ الْاَنْبِيَاءِ فَاِنَّ الْاَنْبِيَاءَ لَمْ يُوَرِّثُوا دِينَارًا وَلاَ دِرْهَمًا فَاِنَّمَا وَرَّثُوا الْعِلْمَ "\n(رَوَاهُ الإِمَامُ أَبُو دَاوَدَ وَ الإِمَامُ التِّرمِذِي).\nяъни: Пайғамбар ﷺ: “Олимлар пайғамбарларнинг меросхўрларидир. Пайғамбарлар динор ёки дирҳам мерос қолдирмаганлар, балки, илмни мерос қилиб қолдирганлар”, – деганлар (Имом Абу Довуд ва Имом Термизий ривояти). Бошқа бир ҳадисда Расулуллоҳ ﷺ:\n(قَالَ رَسُولُ اللهِ صلى الله عليه وسلم: "مَنْ يُرِدِ اللهُ بِهِ خَيْرًا يُفَقِّهْهُ فِى الدِّينِ وَيُلْهِمُهُ رُشْدَهُ" (مُتَّفَقٌ عَلَيهِ\nяъни: “Аллоҳ кимга яхшиликни ирода қилса, уни динда фақиҳ (теран англовчи) қилиб қўяди ва унга тўғри йўл кўрсатади” (Имом Бухорий ва Имом Муслим ривояти). Қуйидаги ҳадислар ҳам илм талаб қилишнинг фазилатига далолат қилади: “Олимнинг обиддан афзаллиги менинг қуйи даражадаги саҳобийдан афзаллигим кабидир” (Имом Термизий ривояти), “Ким илм талаб қилиш йўлини тутса, Аллоҳ таоло уни жаннат йўлига йўллаб қўяди” (Имом Муслим ривояти), “Фаришталар илм толибининг қилган ишидан мамнун бўлиб, унга қанотларини ёзишади” (Имом Аҳмад, Ҳоким, Ибн Ҳиббон ривояти).\nМуҳтарам жамоат! Маълумки, янги ўқув йили ҳам бошлаб юборилди, ўқувчи ва талабалар илм олиш мақсадида мактаб ва олийгоҳларга бормоқдалар. Албатта, ёшларнинг келажакда бирор касб ва ҳунар эгаси бўлишлари биринчи навбатда ўзларининг, қолаверса, ота-оналарининг ҳам орзу умидларидир. Аммо, ана шу орзу умидлар ўз-ўзидан рўёбга чиқиб қолмаслигини барчамиз яхши биламиз. Бунинг учун талаба ва ўқувчилар илм йўлида уйқудан, баъзи бир кўнгил хушликлардан кечмоқларига тўғри келади. Зеро, илм талаб қилиш ва унинг йўлида чекилган заҳмат туфайли жузъий саҳв ва хатоларнинг кечирилиши Расулуллоҳ ﷺ нинг:\n(قَالَ رَسُولُ اللهِ صلى الله عليه وسلم: "إِنَّ طَالِبَ العِلْمِ لَيَسْتغْفِرُ لَهُ مَنْ فيِ السَّمَاءِ وَ الأَرْضِ حَتَّى الحِيتَانَ فيِ الماَءِ" (رَوَاهُ الاِمَامُ التِّرْمِذِي\nяъни: “Осмону ердаги ҳамма нарсалар, ҳатто дарёдаги балиқлар ҳам толиби илмнинг гуноҳлари мағфират қилинишини сўрайдилар”, – деган ҳадисларида ўз ифодасини топгандир (Имом Термизий ривояти).\nАйрим кишилар эса илм деганда фақат диний илмларни назарда тутиб, мусулмончиликда дунёвий фанларнинг ўрни йўқ, деган нотўғри эътиқодда бўладилар. Аслида эса, диний илмлар ҳам, дунёвий илмлар ҳам Аллоҳнинг илми бўлиб, уларни бир биридан ажратиш мумкин эмас. Ҳазрати Одам дунёвий илм туфайли фазилатга эга бўлиб, фаришталарнинг таъзимига сазовор бўлдилар.\nДунёвий илм одамга ҳурмат ва фазилат келтирар экан, Расулуллоҳ ﷺ ўз ҳадисларида марҳамат қилиб:\nأَنَّ النَّبِيَّ صلى الله عليه وسلم قَالَ: "أُطْلُبُوا العِلْمَ وَ لَوْ بِالصِّينِ فَإِنَّ طَلَبَ العِلمِ فَرِيضَةٌ عَلَى كُلِّ مُسْلِمٍ"\n(رَوَاهُ الإمام ابْنُ عَدِي وَ الإمام البَيهَقِي).\nяъни: “Илм Чин-Мочин (Хитой)да бўлса ҳам, уни излаб топиб, эгаллангиз. Зеро, илмни талаб қилиш ҳар бир мусулмонга фарздир”, – деганлар (Имом Ибн Адий ва Имом Байҳақий ривоятлари). Бундан ҳам диний, ҳам дунёвий илмларни талаб қилиш фарзлиги маълум бўлади.\nЯна шуни қайд этиб ўтиш лозимки, ўтган барча пайғамбарлар, шу жумладан Пайғамбаримиз Муҳаммад Мустафо ﷺ ҳам ўз умматларига фақат диний таълим бериш учун юборилмаганлар, балки дунёвий ишларга, турмуш қуриш, тижорат, зироат, уй-рўзғор ишлари ва бадан тарбияга оид каби билимларни ўргатганлар.\nВатанимиз тараққиёти, халқимизнинг бахт-саодати йўлида ёшларимизни илму ирфон ва касбу ҳунарли бўлиб етишишлари йўлида давлатимиз томонидан қилинаётган ғамхўрлик билан бирга ота-оналарнинг ҳаракатлари ҳам жуда аҳамиятлидир.\nАйниқса, ота-оналар ўз фарзандларига тўғри маслаҳатлар бериб, уларни соғлом ва бақувват ўсиб-улғайишлари, илмли, маърифатли бўлишлари учун ғамҳўр бўлишлари керак.\nИслом ҳидоятида тарбия кўрган ва унинг соф ва пок булоқларидан баҳра олиб улғайган мусулмон кишиси ўзи яшаб турган жамиятдаги барча инсонларга наф келтиришга, улардан зарарни даф қилишга саъю-ҳаракат қилади. Чунки, у ҳақиқат, яхшилик, фазилат каби одоб-аҳлоқ асосида тарбия олади.\nАзизлар! Фиқҳий масалаларнинг баёни борасидаги бугунги суҳбатимизда ҳанафий мазҳабимизда ҳожатга бориш ва бавл қилишга оид одоблар ҳақида сўз юритамиз.\nҲожатга бориш одоблари:\nҳожатхонага киришдан олдин “Аллоҳумма инни аъузу бика минал хубси вал хабоиси” (эй, Раббим эркак ва аёл жинларнинг ёмонлигидан Сендан паноҳ тилайман) деб паноҳ тилаш;\nҳожатхонага чап оёқ билан кириш;\nҳожатхонада ўтирганда қиблага юзланмаслик;\nҳожатхонада чап оёққа мойил бўлиб ўтириш (енгил бўшаниш учун);\nҳожатхонада хаёлланиб қолмасдан зудлик билан чиқиш;\nжинсий аъзоларга узрсиз қарамаслик;\nҳожатхонада бурун қоқмаслик ва тупирмаслик;\nчап қўли билан истибро қилиш;\nҳожатхонадан ўнг оёқ билан чиқиш.\nҳожатхонадан чиққандан сўнг “Ғуфронака Раббана” (эй, Раббим мени мағфират қил) деб айтиш.\nБавл қилиш мумкин бўлмаган жойлар:\nомма йўли (жамоат юрадиган жой)да бавл қилмаслик;\nоқар сувга бавл қилмаслик;\nчумоли каби ҳашорот ва бошқа ҳайвонларнинг уйи (ин)ларига бавл қилмаслик;\nтик турган ҳолда бавл қилмаслик;\nахлатхона ва бошқа чиқинди ташланган жойларга бавл қилмаслик;\nдарахт сояларига бавл қилмаслик.\nАллоҳ таоло барчаларимизни дунёга машҳур аждодларимиз изидан бориб, яна илм чўққиларини забт этувчи, илмга ташна бандаларидан айласин, илм ўрганадиган, илмга ҳомийлик қиладиган, ҳеч бўлмаганда илмни, олимларни севадиган саодатманд инсонлар сафидан ўрин берсин, омин!\n4198 марта ўқилди\nДругие материалы в этой категории: « 01.09.2017 й. Истиқлол – улуғ неъмат\t15.09.2017 й. Касбга садоқат »\nTezis-Ilm_aql_chirogi.pdf (3579 марта юклаб олинди)


МАНГО ҲАҚИДА ҲАҚИҚАТЛАР (ХОҲ ИШОНИНГ, ХОҲ ИШОНМАНГ…) - 5 Февраля 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2020 » Февраль » 5 » МАНГО ҲАҚИДА ҲАҚИҚАТЛАР (ХОҲ ИШОНИНГ, ХОҲ ИШОНМАНГ…)\n1. Манго асосан Ҳиндистонда ўсади. Бу мамлакатда йилига 13,5 миллион тонна ҳосил олишади. Европа давлатлари орасида эса мангони Испания ва Канар оролларида етиштиришади. Мангонинг айрим навларини Жанубий Америкада ҳам учратиш мумкин.\n2. Манго пишмаган пайт ёқимсиз таъмга эга бўлса ҳам таркибида пектин мавжудлиги билан аҳамиятлидир. Бундан ташқари манго таркибида узум ва лимон кислотаси кўп. Пишган турида эса улар жуда камчиликни ташкил этади.\n3. Қадимдан Ҳиндистонда манго дарахти илоҳий ҳисобланади. Одамлар дарахт ёнида туриб тилак тиласа, албатта ижобат бўлишига қаттиқ ишонади. Агар Янги йил байрами арафасида манго мевасини уйнинг кириш эшиги тепасига илиб қўйилса, бу хонадондан йил бўйи бахт ва омад аримас экан. Ҳиндлар шундай деб ўйлашади.\n4. Аслида мангонинг ватани Мьянма тропик ўрмонлари, Ҳиндистондаги Ассам штати ҳисобланади. Бу масканларда 4000 йилдан бери манго етиштирилади.\n5. Тайланд ҳамда Филиппинда мангонинг пишиб етилмаган мевасини сабзавот ўрнида салатларга қўшишади.\n6. Олимларнинг фикрича, манго истеъмоли одамни турли хавфли вируслардан асрайди, асаб тизимини тинчлантиради.\n7. Манго дарахти барглари заҳарли. Айрим ҳайвонлар еса ўлим топиши ҳам эҳтимолдан холи эмас. Бу баргларни ёқиш ҳам керак эмас. Ундан ажралиб чиққан заҳарли тутун кўз ва ўпкани ишдан чиқариши мумкин.\n8. Қадимда Осиёдаги кўплаб ҳукмдорлар ўз манго дарахтига эга бўлган. Бу одам жамиятда юқори ўрин тутишининг белгиси сифатида қабул қилинган.\n9. Ҳиндлар баъзи байрамлар олдидан тишларини паста эмас, манго дарахти новдаси билан тозалашади.\n10. Манго паст калорияга эга мевадир. Шу сабабли уни парҳездагилар ҳам бемалол еса бўлаверади. Фақат уни куннинг биринчи ярмида ейиш тавсия этилади.\n11. Манго овқат ҳазм қилишда катта ёрдам бера олади.\n12. Манго дарахти 45 метр юқоригача бўй чўзади. Энди чиққан барглари қизғиш, анча олдин юз кўрсатганлари эса тўқ яшил рангда бўлади.\n13. Ҳали пишмаган манго пўстлоғи таркибида заҳарли моддалар бор. Улар аллергия қўзғаши мумкин.\n14. Манго данагидан саноатда мой тайёрланади. Бу мойдан тери касалликларини даволашда, қумурсқа чаққан жойлар тезроқ битиши, мушакларда пайдо бўлган оғриқларни йўқотишда фойдаланишади.\n15. Осиёдаги айрим давлатларда никоҳ тўйи куни манго дарахти баргларини келин-куёв устидан сочишади. Шундай қилинса, икки ёш серфарзанд, сердавлат бўлади деб ўйлашади.\n16. Манго дарахти пўстлоғи шифобахшдир. Ундан тайёрланган дамлама онкологик хасталиклар профилактикасида жуда катта фойда бераркан.\nКатегория: Fikr va Mulohaza qiling | Просмотров: 21 | Добавил: Sherlaruz.CoM | Теги: #newsuz, #новости, #Yangiliklar, #Yangilik, #uznews, #habarlar, #ahborot, #news, #xabarlar | Рейтинг: 0.0/0


Калифорнияда зилзила туфайли фавқулодда ҳолат эълон қилинди\nАҚШнинг Калифорния штати шимолида якшанба куни юз берган 6 баллга яқин магнитудали зилзила автомобиль йўллари, кўприклар, йўлакларга шикаст етказди.\nЕр силкиниши оқибатида айрим уйлар вайрон бўлган, баъзи бир жойларда ёнғин чиққан.\nҚурбонлар ҳақида маълумот йўқ, бироқ тан жароҳати олганлар борлиги айтилмоқда.\nТабиий офат бу ерда фавқулодда ҳолат эълон қилинишига сабаб бўлди.\nCNN телеканалининг калифорнияликлар сўзига таянган ҳолда хабар қилишича, бу каби кучланишли зилзилани 1989 йилги фожеали зилзила билан қиёслаш мумкин – ўшанда ўнлаб одам ҳалок бўлган, 400 чоғли киши тан жароҳати олганди.\nЗилзила маркази Калифорния штатидаги Напа шаҳридан 10 километр нарида бўлган.


Коронавирусдан тўлов эвазига даволаниш таклиф қилинди | Qalampir.uz\nКоронавирусдан тўлов эвазига даволаниш таклиф қилинди\nОлам\t10 Март 19:48 9798\nСингапурда қисқа муддатга мамлакатга келган сайёҳлар учун янги тиббий хизмат таклиф қилинмоқда. Бу хизмат коронавирус аниқланган сайёҳлар учун бўлиб, даволаш тўлов эвазига амалга оширилади.\nҲозирда хизмат нархи маълум қилинмади. Сингапур фуқаролари ва узоқ муддатга мамлакатга келган чет элликларни даволаш эса давлат ҳисобидан амалга оширилади.\nКеча, 9 март куни мамлакатда 10 та янги коронавирус ҳолати қайд этилди. Бугунгача мамлакатда коронавирус билан касалланган 160 киши аниқланган. Улардан 10 нафарининг аҳволи оғир. Беморларнинг 93 нафари тузалган. Вирус сабаб вафот этиш ҳолати қайд этилмаган.\nСўнгги маълумотларга кўра, дунё бўйлаб вирус билан касалланганлар сони 116 456 нафарга етган. 4 091 нафар бемор вафот этган. Бу вирусдан тузалганлар сони эса 64 750 кишини ташкил қилмоқда. Беморларнинг 5 789 нафари ёки 12 фоизи оғир аҳволда.\nСингапур Коронавирус Тиббий хизмат\n07 Апрель 19:04 68000\n06 Апрель 20:50 51423\n06 Апрель 13:46 34861\n06 Апрель 07:35 33395\n06 Апрель 23:39 31700


Ишончли манба: ПСЖнинг янги мураббийи аниқ!\nЖурналист Даниэль Риоло RMC радиосининг "L’After Foot" дастурида аргентиналик мутахассис Маурисио Почеттино истеъфога чиқарилганидан сўнг ПСЖ бош мураббийлиги лавозимига Зинедин Зидан келишини айтди.\nЭслатиб ўтамиз, Риоло ўтган ёзда биринчи бўлиб ПСЖ Лионель Мессини сотиб олишини хабар қилган. Шунингдек, яқинда у Килиан Мбаппенинг "Реал"га ўтмаслигини ва француз клуби билан шартномани узайтириш қарори ҳақида биринчилардан бўлиб маълум қилган эди.\nЯкунда эса бу ҳақиқат бўлиб чиқди. Энди эса инсайдер Зидан Париж клуби бошқарувига яқин кунларда келишини таъкидламоқда. Манбанинг хабар беришича, Почеттино тез орада ишдан бўшатилади.\nЗидан "Реал"да 2016-2018 ва 2019-2021 йилларда ишлаган. Мураббий "қироллик клуби" билан 11 та совринни қўлга киритган бўлиб, кетма-кет уч марта Чемпионлар лигасида ғалаба қозонганини алоҳида эътироф этиш керак.


Жорий йилнинг 23 октябрь куни Ўзбекистон Савдо-саноат палатаси раиси А.Икрамов Ўзбекистон Республикаси Президентлиги сайловида хорижий кузатувчи сифатида юртимизга ташриф Европарламент депутати Т.Мариани билан учрашди.\nУчрашув давомида Франциялик кузатувчи ташкил этилган учрашув учун миннатдорчилик билдириб, Ўзбекистонда Президентлие сайлови олдидан ўтказилаётган барча тадбирлар юқори савияда эканлигини қайд этиб ўтди. Шу билан бирга, хорижий кузатувчи Ўзбекистоннинг Европа мамлакатлари билан дўстона муносабатлари ва иқтисодий соҳадаги кенг кўламли ҳамкорлик алоқалари ҳақида тўҳталиб ўтди.\nПалата раиси ўз нутқи давомида Франциялик кузатувчи Т.Марианига ташриф учун ўз миннатдорчилигини билдирди. Шу билан бирга Савдо-саноат палатаси, унинг фаолияти ва ўтган давр мобайнида эришилган натижалар тўғрисида маълумот бериб ўтилди.\nХорижий кузатувчи билан ўтказилган учрашув давомида Европа мамлакатлар ҳамда Ўзбекистон ишбилармон доиралари ўртасида тўғридан-тўғри алоқалар ўрнатиш лозимлиги, қолаверса экспорт ва логистика йўналишларида мустаҳкам ҳамкорлик ўрнатиш зарурлиги таъкидланди.


АҚШ ҳарбий шифокорлари коронавируснинг барча турларига қарши вакцина яратмоқчи | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nАҚШ ҳарбий шифокорлари коронавируснинг б...\n10:59 / 15 Jan\nАҚШ ҳарбий шифокорлари коронавирусга қарши янги вакцинанинг клиник синовларининг биринчи босқичи муваффақиятли ўтганини эълон қилишди. Бу ҳақда BBC хабар берди.\nҚайд этилишича, Уолтер Рид номидаги Миллий ҳарбий тиббиёт марказида ишлаб чиқарилган препарат "омикрон" штамми ва коронавируснинг бошқа турларидан ҳам ҳимоя қила олиши айтилмоқда. "Омикрон"нинг пайдо бўлиши вакцина ишлаб чиқарувчиларни қийин аҳволга солиб қўйган.\nАмериканинг Уолтер Рид Миллий маркази (WRAIR) эса ушбу муаммонинг ечимини топган. SpFN ферритин вакцинаси аллақачон ҳайвонлар (аввал сичқонлар, кейин макакалар) билан лаборатория тажрибаларида самарали натижа кўрсатди. Ҳаттоки, инсонларда ҳам синовдан ўтказилган.


Ўзбекистон президенти матбуот котиби Комил Алламжоновни лавозимдан кетишга нима мажбурлади? « Ўзбекистон Халқ Ҳаракати\n06 October 2018 - 21:29\nКомил Алламжонов Президент Администрацияси раҳбари ўринбосари – Ўзбекистон Республикаси президенти матбуот котиби лавозимидан 3 октябрда кетгани маълум бўлганди.\nПрезидентнинг сафари ортидан ушбу сурат ижтимоий тармоқларда тарқалди\nЛиберал қарашларга эга бўлган собиқ тадбиркор Алламжонов Ўзбекистон сиёсатида янгича расмий хабар тарқатиш усулини тадбиқ этганди. У, шунингдек, мустақил журналистлар ва блоггерларни ҳам расмий тадбир ва ташрифларга жалб қилган. ДХХ томонидан тўсиқларга учраб келган россиялик журналист – Fergananews агентлиги раҳбари Даниил Кисловнинг Тошкентдаги Афғонистон саммитидаги иштирокини ҳам Комил Алламжонов уюштирганди.\n“Ўзбекистон 24” телеканали бош муҳаррири лавозимида ишлаган Фарҳод Маҳмудов 20 сентябрда Ўзбекистон Республикаси президенти маслаҳатчисининг ўринбосари этиб тайинланганди.\n“…энди Каримов пайтида бўлганидек, қаттиқ назорат остида тарқатилади”, – дейди у.\nБи-би-сининг ҳукуматдаги манбасига кўра, Алламжоновни “кетказишди”


Сифатсиз нон ва қимматлаган тухумга адоқсиз навбат | Qalampir.uz\nСифатсиз нон ва қимматлаган тухумга адоқсиз навбат\nОлам\t14 Сентябрь 2019 19:55 6110\nТуркманистоннинг Тошҳовуз шаҳридаги нонвойхонада тайёрланган нонни истеъмол қилишнинг иложи бўлмай қолди, дея ёзмоқда Turkmennews. Нонлар нафақат таъмсиз, балки соғлиқ учун ҳам хавфли бўлиб қолди.\nВилоят ун тегирмонлари бу йилги ҳосилдан донни ун ишлаб чиқаришни бошлаганидан кейин Тошҳовуз дўконларининг жавонларида паст сифатли пиширилган нонлар пайдо бўлди.\nШунингдек, шаҳарда тухумнинг нархи ошган. Товуқларини боқаётган кўплаб фермерлар бу бизнесни бошлаганларидан афсусда. Бозорда аралаш озуқа ва дон ҳар куни қимматлашмоқда. Икки пакет дон тахминан 11 доллар туради. Бир ҳафта олдин ҳайвонлар учун озуқани 50 долларга сотиб олиш мумкин эди, бугунги кунда улар 60 доллардан ошди.\nМаҳаллий кузатувчиларнинг фикрича, куз ва қишда нон ва тухум билан боғлиқ вазият ёмонлашади.\nТуркманистонда 2017 йилдан бери маълум озиқ-овқат маҳсулотларининг турлари: ун, пахта ёғи, товуқ оёқлари, тухум ва шакарни давлат чакана савдо дўконларида даврий танқислик кузатилмоқда.\nШу билан бирга, ушбу маҳсулотларнинг барчаси бозорларда етарли, аммо давлат дўконларига қараганда юқори нархларда.\nТахминан 40 йил давомида давлат корхонасида ишлаган одамнинг пенсияси 700 манат ( 39 доллар) ни ташкил этади. Учинчи гуруҳ ногиронлари учун нафақа 352 манат (20 AҚШ доллари). Иккинчи тоифали ўқитувчиларнинг иш ҳақи синфларни бошқариши билан 1 минг 800 манат (100 AҚШ доллари)ни ташкил этади.\nУн йўқлиги сабаб нон нархи кўтарилди Ўзбекистонда “буханка” нархи ошди “Буханка” ишлаб чиқарувчиларга солиқ имтиёзи белгиланди Ҳукуматнинг дон, ун ва нон бўйича қарори шарҳи Ўзбекистонда нон нархи 1900 сўмга оширилди...ми? Бунинг ортида ким турибди? Нон нархи нега ошяпти? Асосий сабаблар айтилди\n16 Январь 21:05 55527\n17 Январь 18:39 41031\n17 Январь 20:36 32539\n16 Январь 10:00 30772\nЎзбекистонда ҳам Бош вазир истеъфога чиқарилиши мумкинми? Конституциявий суд раиси жавоби\n16 Январь 14:29 21933


Анталияга офат ёпирилди (видео)\n28.07.2021 19:57 0 3273\nТуркияда ўрмонлар ёнмоқда. Катта ёнғин Анталиягача етиб борди.\nМаълум қилинишича, Анталиянинг Манавгат ҳудудида содир бўлган йирик ўрмон ёнғинига қарши курашда 15 вертолёт иштирок этмоқда.\n«Биз Манавгат ҳудудида содир бўлган катта ёнғинни бошқаришга ҳаракат қилмоқдамиз. Ёнғинни ўчиришга иккита самолёт, 15 вертолёт, олтита булдозер ва 106 та ўт ўчирувчи машина жалб қилинди», дейди ҳокимлик вакили.\nДастлабки маълумотларга кўра, ёнғин куннинг иккинчи ярмида яқин атрофдаги ўрмоннинг иккита нуқтасида содир бўлган. Кучли шамол туфайли аланга тезда катта майдонга тарқалди.\nИжтимоий тармоқларда табиий офат жойидан ўнлаб видеолар пайдо бўлди. Кадрлардан кўриниб турибдики, аланга ўз йўлидаги ҳамма нарсани йўқ қилмоқда.\nҲозирча қурбонлар ва жабрланганлар ҳақида маълумот берилмаган.\nТуркия ёнғин Анталия


Мактаблар ва болалар боғчаларини фақат 6 та давлат органи текширишга ҳақли | NORMA.UZ\nВазирлар Маҳкамасининг 25.04.2019 йилдаги 352-сон қарори билан мактабгача ҳамда умумтаълим муассасалари фаолиятини текшириш механизми белгиланди.\nҲужжат талаблари фақат давлат муассасаларига нисбатан татбиқ этилади.\nМактаблар ва болалар боғчаларининг фаолияти режали, режадан ташқари ва назорат тартибида текшириш шаклида ўрганилади. Қуйидаги ваколатли органлар ва уларнинг ҳудудий бўлинмалари ўз ваколатлари доирасида уларнинг фаолиятини текшириш ҳуқуқига эга:\nИИВ ва унинг вояга етмаганлар ўртасида назоратсизлик ва ҳуқуқбузарликлар профилактикасини амалга оширувчи махсус бўлинмалари;\nДавлат ёнғин хавфсизлиги хизмати;\nДавлат санитария-эпидемиология назорати республика маркази;\nФавқулодда вазиятлар вазирлиги;\nЭкология ва атроф муҳитни муҳофаза қилиш давлат қўмитаси.\nБу – муҳим! Текширишга ваколатли органларнинг кўрсатилган рўйхати батафсил ҳисобланади, бошқа тузилмалар мактаблар ва болалар боғчаларида текшириш ўтказишга ҳақли эмас. Ноқонуний текширишлар ўтказилишига йўл қўйилмаслиги устидан Бош прокуратура кузатиб бориб, айбдор шахсларга нисбатан қатъий жавобгарлик чораларини қўллайди.\nТекширишга ваколатли органлар кейинги йил учун текширишларнинг йиллик режа-жадвалини тузиб, уни тегишлилиги бўйича тизимида болалар боғчалари ва мактаблар бўлган вазирлик ва идораларга тақдим этадилар. Тасдиқланган режа-жадвал уларнинг веб-сайтларида жойлаштирилади, шунингдек текширилиши режалаштирилган муассасалар эътиборига етказилади.\nВаколатли орган текшириш ўтказилишидан камида 10 кун олдин тегишли вазирлик ёки идорага буйруқ, дастур ёки саволнома илова қилинган расмий хат юбориш йўли билан уни бу ҳақда хабардор қилади. Текшириш жараёнида ушбу ҳужжатлар доирасидан четга чиқилмайди. Уларда назарда тутилмаган масалаларни ўрганиш тақиқланади.\nТекширувчилар қоғоз ёки электрон шаклдаги Текширишларни рўйхатга олиш дафтарини тўлдиришлари шарт.\nРежали текшириш ўтказиш муддати – кўпи билан 10 кун. Назорат органи текшириш натижалари тўғрисида далолатнома (маълумотнома) расмийлаштиради, унда қуйидагилар ўз аксини топади:\nаниқланган камчиликлар ва умумий хулоса, уларни бартараф этиш чора-тадбирлари ва уларнинг муддати;\nаниқланган қонун ва қоида бузилиши ҳолатларига нисбатан қонунчиликда белгиланган таъсир чоралари.\nЭътибор беринг! Янги ташкил этилган болалар боғчалари ва мактабларда дастлабки икки йил мобайнида режали текширишлар ўтказилмайди.\nРежадан ташқари текширишлар\nФақат йиллик режага киритилмаган таълим муассасалари текширилади. Текширишлар қатъий белгиланган ҳолларда ўтказилади, масалан:\nОАВ ёки интернетдаги манбаларда таълим муассасаси фаолиятига доир қоидабузарликлар тўғрисидаги маълумотлар эълон қилинганда;\nтаълим муассасаси фаолияти самарадорлигига ва таълим сифатига салбий таъсир қилиши мумкин бўлган камчиликлар мавжудлиги аниқланганда ёки туман (шаҳар) кесимида ўртача рейтинг кўрсаткичлари пасайганда ва б. Режадан ташқари текшириш ўтказилишига олиб келадиган жами 9 та батафсил вазият кўрсатилган.\nНазорат тартибида текшириш\nТекшириш жараёнида муассасанинг илгариги текширишда аниқланган қонун бузилишларини бартараф этганлиги текширилади. Камида 10 календарь кун олдин ёзма равишда хабардор қилган ҳолда 5 календарь кундан ошмаган муддатда ўтказилади.\nҲужжат Қонун ҳужжатлари маълумотлари миллий базасида эълон қилинган ва 26.04.2019 йилдан кучга кирди.


Таваллуд топган сана: 18 sentyabr 1932 йил\nШоир, драматург Олимжон Холдорнинг ўн бешга яқин китоби, публицистик мақолалари нашр этилган. У қўшиқчи шоир сифатида ҳам маълум бўлиб, унинг элликдан ортиқ ғазалларига куйлар басталанган. 1992 йилда Олимжон Холдорга Ўзбекистонда хизмат кўрсатган санъат арбоби унвони тақдим этилган.\nШоир Олимжон Холдор 1932 йил 18 сентябрда Андижон вилояти, Булоқбоши туманининг Кулла қишлоғида туғилган.\nАввал тўлиқсиз ўрта мактабда, сўнг Андижондаги педагогика билим юртида ўқийди.\nФарғона Давлат педагогика институтини тугатгач, аввал мактабда ўқитувчи, Андижон радиосида муҳаррир, сўнг журнал ва газеталарда мухбир бўлиб ишлайди.\n1968-1983 йилларда Ўзбекистон ёзувчилар уюшмасининг Андижон бўлимига бошчилик қилади.\nОлимжон Холдор ижоди 60-йиллардан бошланган бўлиб, биринчи шеърлар китоби «Арғувон тагида» номи билан 1965 йилда устоз Миртемир таҳрири остида чоп этилди. ҳозиргача ўн бешга яқин китоби, публицистик мақолалари нашр этилган.\nЖумладан, «Андижон Сулуви» (1968), «Ошиқона» (1970), «Кафтимдаги Тупроқ» (1972), «Андижон Баҳори» (1976), «Субҳидам қўшиклари» (1977), «Кумуш коса» (1979), «Тўёна-тўёна» (1982), «Ёр фарзанди» (1986), «Сенга интиламан» (1986), «Даврани кенгроқ олинг» (1990), «Кўнгил», «Армон», «Кўз тегмасин» (1992) Сингари тўпламлари нашр этилган.\nШунингдек, у «Мен - Андижонман», «Андижон самоси», «Келажакдан бир садо», «Субҳидам қўшиқлари», «Гулрухсор», «Кумуш коса», «Карвон қўнғироғи», «Роз» каби лиро-эпик асарлар ҳам яратган.\nШоир драматургия соҳасида қалам тебратиб, «Қотил ким?», «Севги афсонаси», «Лола», «Боборуҳ» каби драмалар яратган. Шоирнинг юқорида тилга олинган тўпламларига кирган аксар шеърлари бепоён водий ва унинг заҳматкаш кишилари ҳақида бўлиб, инсон гўзаллиги, унинг маънавий олами тасвир этилади.\nОлимжон Холдор сўнгги йилларда йирик эпик жанрларга ҳам қўл уриб, «Кўнгил» қиссаси, Уч китобдан иборат «Аросат» романи ва «Мўъжиза» каби асарларини китобхонлар ҳукмига ҳавола этди.


Яқинларни зиёрат қилишдан мақсад | Azon.uz - Ахборот-таҳлилий портал\n532 17:00 08.01.2019\nПастки қаватда яшайдиган қариндошини зиёрат қилган биродарим: “Уйининг ери зах. Ҳавосини алмаштириш имконияти деярли йўқ. Қуёш нурлари у ерга етмайди” деб ҳикоя қилади. Зиёрат қилиб борган киши эса ҳурматли киши. Унга: “Бу ер сизнинг фарзандларингиз учун ноқулай. Уларнинг соғлиғи борасида муносиб жой эмас” деб насиҳат қилибди. Менга: “Биргина яқин кишисининг уни кўрганга боришлиги уларни бошқа уйга кўчишга ундади. Учинчи қаватдаги уйга кўчиб ўтибдилар. Унга қуёш нурлари яққол тушиб туради. Сўнг менга: “Мени ҳаётга қайтардингиз” деди” деб айтди.\nЗиёратдан кўзланган мақсад ёрдам қўлини чўзишдир. Сендан кучли кишининг сенга эҳтиёжи йўқ. Аслида кучли киши зиёрат қилиши керак. Кучли киши заиф кишини, бой камбағални ва олим жоҳилни зиёрат қилиши керак. Зиёратни сенга эҳтиёжи бўлган, сендан-да заифроқ бўлган ва сендан-да муҳтожроқ бўлган кишига қилишинг керак.